open-index/open-wikipedia-markdown huggingface dataset:
വെള്ളക്കറുപ്പൻ മേടുതപ്പി

വെള്ളക്കറുപ്പൻ മേടുതപ്പിക്ക്   **pied harrier**എന്നു ആംഗല നാമവും*Circus melanoleucos* എന്നു ശാസ്ത്രീയ നാമവും ഉണ്ട്.ദേശാടന പക്ഷിയാണ്.
## വിതരണം
കിഴക്കൻ റഷ്യയിൽ നിന്നും വടക്കു കിഴക്കൻ ചൈന മുതൽ വടക്കൻ കൊറിയ വരെ യുള്ള സ്ഥലങ്ങളിൽ നിന്നും ദേശാടനം നടത്തുന്നു. തണുപ്പുകാലത്ത് പാകിസ്താൻ മുതൽഫിലിപ്പീൻസ് വരെ കാണുന്നു.
## രൂപ വിവരണം
45 സെ. മീ നീളവും 115 സെ.മീ ചിറകു വിരിപ്പും ഉണ്ട്.  നെൽപ്പാടങ്ങളിലും ചതുപ്പിലും ഇര തേടുന്നു.

## ചിത്രശാല

Image:Pied Harrier I2 IMG 9660.jpg|near  Hodal in  Faridabad District of Haryana, India.
Image:Pied Harrier I IMG 9661.jpg| at/ near  Hodal in  Faridabad District of Haryana, India.
File:Pied harrier IMG 6459.jpg| Male from Kole Wetlands, Thrissur, Kerala


## അവലംബം


വർഗ്ഗം:കേരളത്തിലെ പക്ഷികൾ
കോതാട്

എറണാകുളം ജില്ലയിലെ കടമക്കുടി ഗ്രാമപഞ്ചായത്തിൽ ഉൾപ്പെട്ട ഒരു ഗ്രാമമാണ് കോതാട്. വരാപ്പുഴ ദ്വീപസമൂഹങ്ങളിൽ ഉൾപ്പെട്ട, പെരിയാറിനാൽ ചുറ്റപ്പെട്ട ഒരു ദ്വീപാണിത്.
## ആമുഖം
കോതാട് ദ്വീപിന്റെ അതിരുകൾ കിഴക്ക് ചേരാനല്ലൂർ, പടിഞ്ഞാറ് പിഴല, വടക്ക് ചേന്നൂർ, തെക്ക് ചിറ്റൂർ എന്നിവയാണ്. 1341ൽ പെരിയാറിലുണ്ടായ വെള്ളപ്പൊക്കത്തിൽ രൂപം കൊണ്ട ദ്വീപുകളിൽ ഒന്നാണിത്. വല്ലാർപാടം അന്താരാഷ്ട്ര കണ്ടെയ്‌നർ ട്രാൻസ്ഷിപ്‌മെന്റ് ടെർമിനലിലേക്ക് പോകുന്ന ദേശീയപാത 966 എ എ കോതാട് വഴി കടന്നുപോകുന്നു.
## ആരാധനാലയങ്ങൾ
*കോതാട് തിരുഹൃദയ ദേവാലയം
*പനമിറ്റം വേട്ടയ്‌ക്കൊരപ്പൻ മഹാദേവക്ഷേത്രം
## വിദ്യാഭ്യാസ സ്ഥാപനങ്ങൾ
*എച്ച്.എസ്.എസ് ഓഫ് ജീസസ് കോതാട്
## അവലംബം

വർഗ്ഗം:എറണാകുളം ജില്ലയിലെ ഗ്രാമങ്ങൾ
അമൽ കുമാർ റായ്ചൗധരി

**അമൽ കുമാർ റായ്ചൗധരി** (14 September 1923 – 18 June 2005) ഭൗതികശാസ്ത്രജ്ഞനായിരുന്നു.സാമാന്യമായ ആപേക്ഷികതയിലും പ്രപഞ്ചഘടനാശാസ്‌ത്രത്തിലും ഗവേഷണം നടത്തി.സ്വന്തം പേരിലുള്ള റായ് ചൗധരിയുടെ സൂത്രവാക്യമാണ് അദ്ദേഹത്തിന്റെ ഏറ്റവും വലിയ സംഭാവന.

## വിദ്യാഭ്യാസവും ആദ്യകാല ജീവിതവും
സുരേഷ്ചന്ദ്ര റായ് ചൗധരിയും സുരബാലയുമായിരുന്നു അച്ഛനമ്മമാർ. ഇപ്പോൾ ബംഗളാദേശിന്റെ ഭാഗമായ ബരിസാൽ ആണു അദ്ദേഹത്തിന്റെ ജന്മസ്ഥലം.
കോൽകൊട്ടയിലെ ഹിന്ദു സ്കൂളിൽ നിന്നും മെട്രിക്കുലേഷൻ പാസ്സായശേഷം 1942ൽ പ്രെസിഡൻസി കോളെജിൽ നിന്നും ബിരുദം നേടി.കൽക്കട്ട യൂണിവേഴ്സിറ്റിയിൽ നിന്നും 1944ൽ എം.എ കരസ്ഥമാക്കി.
## ഔദ്യോഗിക ജീവിതം
ഡിഗ്രീ കരസ്ഥമാക്കിയശേഷം അദ്ദേഹം നാലു വർഷം പരീക്ഷണങ്ങളിൽ മുഴുകി.
ഈ നാലു വർഷം സ്വയം,ഡിഫറൻഷ്യൽ ജ്യാമിതിയും സാമാന്യമായ ആപേക്ഷികതയും പഠിച്ചു.
1852ൽ,ഐ.എ.സി.എസിൽ ഗവേഷണം നടത്തി.തുടർന്നു 
1959ൽ അദ്ദേഹത്തിനു ഡോക്ടറേറ്റു ലഭിച്ചു.1961ൽ പ്രെസിഡൻസി കോളെജിൽ തന്നെ ചേർന്നു
വൈകിയാണെങ്കിലും 1970കളിൽ അദ്ദേഹത്തിന്റെ സംഭാവനകൾ ഇന്ത്യയിൽ പരക്കെ അംഗീകരിക്കപ്പെട്ടു.
## അവലംബം

വർഗ്ഗം:ഇന്ത്യൻ ഭൗതികശാസ്ത്രജ്ഞർ
വർഗ്ഗം:1923-ൽ ജനിച്ചവർ
കാട്ടുഞെരിഞ്ഞിൽ

ഏകവർഷിയായ ഒരു കുറ്റിച്ചെടിയാണ് **കാട്ടുഞെരിഞ്ഞിൽ**. . തെക്കേ അമേരിക്കൻ വംശജനാണ്. കേരളത്തിൽ എല്ലാ ജില്ലകളിലും കാണാറുണ്ട്. ഏതു തരം ചുറ്റുപാടീലും വളരാനുള്ള ശേഷിയുണ്ട്. പലതരം കൃഷിക്കും ഇതൊരു കളയായാണ് കരുതിപ്പോരുന്നത്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.flowersofindia.net/catalog/slides/Bristly%20Starbur.html
* http://www.cabi.org/isc/?compid=5&dsid=2465&page=481&site=144
* ഏറെ വിവരങ്ങൾ 

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:അധിനിവേശസസ്യങ്ങൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ആസ്റ്റ്രേസീ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അധിനിവേശസസ്യങ്ങൾ
വെള്ളക്കണ്ണി പരുന്ത്

**വെള്ളിക്കണ്ണി പരുന്തിന്റെ** ആംഗലേയത്തിലെ പേര് **White-eyed Buzzard** എന്നാണ്. ശാസ്ത്രീയ നാമം *Butastur teesa* എന്നാണ്. ചെമ്പിന്റെ നിറമുള്ള വാലുകൾ , വെളുത്ത കണ്ണുകൾ . വെളുത്ത കഴുത്ത് എന്നിവയുണ്ട്. 

## വിവരണം

 

## വിതരണം
തെക്കേ ഏഷ്യയിൽ ഇന്ത്യ മുഴുവനായും, ഹിമാലയത്തിൽ 1000മീ ഉയരം വരെയും കാണപ്പെടുന്നു. ഇറാൻ, പാകിസ്താൻ, നേപ്പാൾ, ബംഗ്ളാദേശ്, മ്യാന്മാർ എന്നിവിടങ്ങളിൽ കാണുന്നു. ശ്രീലങ്കയിൽ കാണാറില്ല.

## ഇര
വെട്ടുകിളികൾ , ചാടന്മാർ , പുല്ച്ചാടികൾ, എലികൾ, പല്ലികൾ, തവളകൾ എന്നിവയാണ് ഇവയുടെ ഭക്ഷണം. അവ ഞണ്ടുകളേയും ഭക്ഷണമാക്കാറുണ്ട്. കുറേക്കൂടി വലിയവയേയും ഭക്ഷണമാക്കാറുണ്ട്.
## പ്രജനനം
കമ്പുകളെകൊണ്ടുള്ള കൂടുകളാണ് ഉണ്ടാക്കുന്നത് അടയാളങ്ങളില്ലാത്ത മൂന്ന് വെളുത്ത മുട്ടകളാണ് ഇടുന്നത്. കൂടുണ്ടാക്കുന്നതും കുഞ്ഞുങ്ങളെ വളര്ത്തുന്നതും പൂവനും പിടയും ചേര്ന്നാണ്. 19 ദിവസം കൊണ്ട് മുട്ട വിരിയും. പിടയാണ് അടയിരിക്കുന്നത്..

## അവലംബം
ചെറുവിറയൻ പുള്ള്

ചെറുവിറയൻ പുള്ളിന്റെ ഇംഗ്ലീഷിലെ പേര്  **Lesser Kestrel** എന്നാണ്. ശാസ്ത്രീയ നാമം *Falco naumanni* എന്നുമാണ്.

ഇവ പ്രജനനം ചെയ്യുന്നത് മെഡിറ്റരേനിയൻ തൊട്ട് തെക്കു മദ്ധ്യ ഏഷ്യകൂടി ചൈനയും മംഗോളിയയും വരെയാണ്. തണുപ്പുകാലത്ത്  ആഫ്രിക്ക, പാകിസ്താൻ, ഇന്ത്യ, ഇറാഖ് എന്നിവിടങ്ങളിലേക്ക് ദേശാടനം നടത്തുന്നു. 

## വിവരണം

27–33 സെ.മീ നീളം. 63-72 സെ.മീ ചിറകുകളുടെ അറ്റം തമ്മിലുള്ള അകലം. ആണിനു് തലയും വാലും ചാര നിറം. 

പ്രാണികളേയും ചെറിയ പക്ഷികളേയും ഉരഗങ്ങളെയും കരണ്ടുതിന്നുന്ന ജീവികളേയും ഭക്ഷണമാക്കാറുണ്ട്. 
## പ്രജനനം
ഇവ കൂട്ടങ്ങളായാണ് കൂടുണ്ടാക്കുന്നത്. 3-6 മുട്ടകളിടും. 

## ചിത്രശാല

File:LesserKestrelGould.jpg|From John Gould's *Birds of Europe.*
File:Lesser kestrel.jpg|Lesser kestrelപ്രാണിയുമായി]]
File:LLesser kestrel chicks and their parent.jpg|Male lesser kestrel കുഞ്ഞുങ്ങള്ക്ക് തീറ്റ കൊടുക്കുന്നു.
File:Lesser kestrel chicks - 01.jpg|കുഞ്ഞുങ്ങള്
Falco naumanni MHNT.ZOO.2010.11.104.2.jpg |Museum specimen 


## അവലംബം

## പുറത്തേക്കുള്ള കണ്ണികള്

* Species text in The Atlas of Southern African Birds.
* Lesser Kestrel breeding in a village in the south of France 
* Ageing and sexing (PDF; 3.5 MB) by Javier Blasco-Zumeta & Gerd-Michael Heinze
തളിനങ്ക

പതിനഞ്ചാം നൂറ്റാണ്ടിൽ കേരളത്തിൽ നിലനിന്നിരുന്ന നൃത്താരാധാന സമ്പ്രദായമാണ്  തളിനങ്കകൾ .  ശൈവ-വൈഷ്ണവ  സമ്പ്രദായത്തിലുള്ള ഒരേയൊരു സ്ത്രീ നൃത്തരൂപമായിരുന്നു. ഇന്ദ്രകാളീയം, പഞ്ചമരവ്, കൂത്തനൂൽ എന്നീ ഗ്രന്ഥങ്ങളിൽ ഇതേ പറ്റി വിവരിച്ചിട്ടുണ്ട്. ഈ നൃത്താരാധനാ സമ്പ്രദായത്തെക്കുറിച്ചുള്ള ചരിത്ര രേഖകൾ പലതും ഭാമിനി-വിജയനഗര സാമ്രാജ്യങ്ങളുടെ യുദ്ധത്തോടെ നാമാവശേഷമായി. തളിനങ്ക നൃത്യം എന്ന കലാരൂപമാണ് പിന്നീട് കേരളത്തിന്റെ മോഹിനിയാട്ടം എന്ന നൃത്തരൂപത്തിന്റെ തുടക്കം കുറിച്ചത്.

## പേരിന്റെ ഉത്ഭവം
തളിനങ്ക എന്ന പേരിന്റെ ഉത്ഭവം തളി എന്നും നൻകൈ എന്നുമുള്ള വാക്കുകളിൽ നിന്നുമാണെന്നു കരുതപ്പെടുന്നു. തളി എന്നത് ഗ്രാമത്തലവന്മാരുടെ സംഗമ കേന്ദ്രം എന്നർത്ഥമുള്ള വാക്കാണ്. നൻ‌കൈ എന്ന വാക്കാണ് നങ്കൈ ആയത്.

## വിവിധ തളിനങ്കകൾ
നൃത്തം, സംഗീതം, അഭിനയം എന്നിവയുടെ വ്യത്യസ്ത ധാരകൾ പിന്തുടരുന്നതനുസരിച്ച് തളിനങ്കകളെ നാലു തരമായി തിരിക്കാറുണ്ട്,
* ഉത്തമോത്തമ
* ഉത്തമ
* മധ്യമ
* അധമ
ഇങ്ങനെയാണ് തളിനങ്കകളുടെ പിരിവുകൾ.

### ഉത്തരോത്തമ
ക്ഷേത്രത്തിനകത്ത് ദൈവ സന്നിധിയിൽ വസിക്കാൻ അവകാശമുള്ള തളിനങ്കകളായിരുന്നു **ഉത്തരോത്തമകൾ**. ക്ഷേത്രത്തിൽ ശ്രീകോവിലിനുള്ളിലെ വിഗ്രഹത്തെ തൊടാനുള്ള അനുമതി വരെ ഉള്ളവരാണ് ഈ വിഭാഗക്കാർ.  ക്ഷേത്രം അടച്ചുകഴിഞ്ഞ് രഹസ്യമായ വാതിലുകളിലൂടെ ശ്രീകോവിലുള്ളിലേക്ക് കടക്കാൻ അനുമതിയുണ്ടായിരുന്ന ഇവർ വിഗ്രഹരൂപവുമായി *ആത്മസംവേദന*ത്തിൽ ഏർപ്പെടുന്ന പതിവും ഉണ്ടായിരുന്നതായി പറയപ്പെടുന്നു. ഉത്തരോത്തമയായ ഒരു തളിനങ്ക മരിച്ചാൽ ശ്രീകോവിലിലെ വിളക്കിൽ നിന്നുമായിരുന്നു ചിതയിലേക്കു തീ പകർന്നിരുന്നത്. മരണത്തോടനുബന്ധിച്ച് ക്ഷേത്രത്തിൽ ഏഴുദിവസം പുല ആചരിക്കുന്ന പതിവും ഉണ്ടായിരുന്നു.

### ഉത്തമ
ഉത്തരോത്തമകളെപ്പോലെ പ്രത്യേകാധികാരങ്ങളില്ലാതിരുന്ന എന്നാൽ ശ്രീകോവിലിനു തൊട്ടുപുറത്തുനിന്ന് നൃത്താരാധന നടത്തിയിരുന്ന തളിനങ്കകളാണ് **ഉത്തമകൾ** എന്നറിയപ്പെട്ടിരുന്നത്. മറ്റു വിഭാഗക്കാർക്ക് ഇതിനും വെളിയിലായിരുന്നു സ്ഥാനം.

### മധ്യമ
ഉത്ത്രോത്തമകൾക്കും ഉത്തമകൾക്കും പുറകിൽ സ്ഥാനമുണ്ടായിരുന്ന തളിനങ്ക വിഭാഗമാണ് **മധ്യമ**. ഇവർക്ക് ചുറ്റമ്പലത്തിനു പുറത്തുനിന്നായിരുന്നു നൃത്യാരാധന നിർവ്വഹിച്ചിരുന്നത്. ഇവർക്കും പുറകിൽ ആയിരുന്നു അധമകൾ എന്ന വിഭാഗത്തിന്റെ സ്ഥാനം.

### അധമ
തളിനങ്കകളുടെ കൂട്ടത്തിൽ ഏറ്റവും പുറകിൽ നിന്നിരുന്ന വിഭാഗക്കാരായിരുന്നു **അധമകൾ**. ഇവർക്കു ക്ഷേത്രത്തിനു പുറത്തെ പണികളാണ് കൊടുത്തിരുന്നത്.

## അവലംബം

വർഗ്ഗം:കേരളത്തിലെ കലകൾ
റോമുലോ ബെറ്റാൻകോർട്ട്

വെനിസ്വലയുടെ മുൻ പ്രസിഡന്റ്. **റോമുലോ ഏർണസ്റ്റൊ ബെറ്റാൻ കോർട്ട് ബെല്ലൊ** എന്നാണ് മുഴുവൻ പേർ. (ഇംഗ്ലീഷ്:Rómulo Ernesto Betancourt Bello).
വെനിസ്വേലിയൻ ജനാധിപത്യത്തിന്റെ പിതാവ് എന്നാണ് അദ്ദേഹം അറിയപ്പെടുന്നത്. ഗുവട്ടയറിൽ ജനിച്ചു. ഏകാധിപത്യത്തിനെതിരെ പോരാടി വിജയിച്ച ചരിത്ര പുരുഷൻ. ജുവാൻ വിൻസെന്റ് ഗോമസിന്റെ സ്വേച്ഛാധിപത്യത്തിനെതിരെ കലാപം സംഘടിപ്പിക്കുകയും അതിൽ വിജയിക്കുകയും ചെയ്തു. ഈ കലാപത്തിലൂടെയാണ് അദ്ദേഹം തന്റെ രാഷ്ട്രീയ ജീവിതം തുടക്കം കുറിച്ചത്.
പ്രസിഡന്റ് (1959-1964)

## അവലംബം
  
വർഗ്ഗം:1908-ൽ ജനിച്ചവർ
വർഗ്ഗം:1981-ൽ മരിച്ചവർ
വർഗ്ഗം:ഫാഷിസ്റ്റ് വിരുദ്ധർ
വർഗ്ഗം:കമ്മ്യൂണിസ്റ്റ് വിരുദ്ധർ
വർഗ്ഗം:പട്ടാള അട്ടിമറിയിൽ അധികാരം പിടിച്ചവർ
വർഗ്ഗം:വെനിസ്വേലയുടെ പ്രസിഡണ്ടുമാർ
ജാവാ മനുഷ്യൻ

ഇൻഡോനേഷ്യയിലെ ജാവാ ദ്വീപുകളിൽ നിന്ന് 1891-ൽ കണ്ടെടുക്കപ്പെട്ട പ്രാചീന മനുഷ്യന്റെ ഒരു ഉപവർഗം ആണ് **ജാവാ മനുഷ്യൻ**(). വലിയ തല, ചെറിയ താടി, അഞ്ചടി എട്ട് ഇഞ്ച്‌ പൊക്കം എന്നിവയായിരുന്നു ജാവാ മനുഷ്യന്റെ പ്രതേകതകൾ. ഇവർക്ക് ശരിക്കും നീണ്ടു നിവർന്ന നടക്കാൻ കഴിവില്ലാത്ത പ്രകൃതമായിരുന്നു.

## ചിത്രശാല

Image:Java Man.jpg|പുനർനിർമ്മിതി.
Image:Pithecanthropus-erectus.jpg|1891-ൽ ജാവയിൽ കണ്ടെത്തപ്പെട്ട *Pithecanthropus erectus* (ഇപ്പോൾ *Homo erectus*)ന്റെ ഒറിജിനൽ ഫോസ്സിൽ.


## അവലംബങ്ങൾ

## പുറത്തേക്കുള്ള കണ്ണികൾ
*How Man Began 
*The story of Eugène Dubois's excavations on Homo erectus in Central Java (Youtube video)
വർഗ്ഗം:മനുഷ്യപരിണാമം
പി.സി.എച്ച്.എസ്. പുല്ലൂപ്രം

**പ്രബോധചന്ദ്രോദയം ഹൈസ്കൂൾ പുല്ലൂപ്രം**, എന്ന പീ.സി.ഹൈസ്കൂൾ,റാന്നി അങ്ങാടി ഗ്രാമപഞ്ചായത്തിലെ പ്രമുഖ എയ്ഡഡ് വിദ്യാലയമാണ്.

## സ്ഥാപനം
1965
സ്ഥാപക മാനേജർ :റ്റി.ഡി.നാരായണൻ നമ്പൂതിരി

## സ്ഥാനം
## ചരിത്രം
1936-ൽ തോട്ടമൺ കേന്ദ്രമാക്കി സ്ഥാപിച്ച സംസ്കൃതവിദ്യാലയം നാട്ടുകാരുടെ അപേക്ഷയനുസരിച്ച് 1951-ൽ ശ്രീ ചിത്തിര തിരുനാൾ മഹാരാജാവിന്റെ തീരുമാനമനുസരിച്ച് റാന്നി അങ്ങാടി പുല്ലൂപ്രത്തു മലയാളം സ്കൂളായി പ്രവർത്തിക്കുവാൻ ആരംഭിച്ചു. 

## ഭൗതിക സൗകര്യങ്ങൾ
5 മുതൽ 10 വരെ ക്ലാസ്സുകൾ.17 അധ്യാപകർ.
ലൈബ്രറി,കമ്പ്യൂട്ടർ ലാബ്,സ്കൂൾ ബസ്.

## പാഠ്യേതര പ്രവർത്തനങ്ങൾ
*സ്പോട്സ്&ഗെയിംസ്
*വിദ്യാരംഗം കലാസാഹിത്യവേദി
*സയൻസ് ക്ലബ്ബ്
*സോഷ്യൽ സയൻസ് ക്ലബ്ബ്
*ഗണിത ക്ലബ്ബ്
*പരിസ്ഥിതി ക്ലബ്ബ്
*ലൈബ്രറി
*ഹെല്പ് ഡെസ്ക്
*സുരക്ഷ ക്ലബ്ബ്
*ഐ.റ്റി ക്ലബ്ബ്
*ഭാരത്‌ സ്കൗട്ട്സ് ആൻഡ്‌ ഗൈഡ്സ്
*റെഡ് ക്രോസ്
*ജാഗ്രത ക്ലബ്ബ്
*പുകയില വിരുദ്ധ സമിതി
*കാർഷിക ക്ലബ്ബ്
## പഠനനേട്ടങ്ങൾ
2013-14 തൊട്ട്, തുടർച്ചയായി മൂന്നാം വർഷവും എസ്. എസ്. എൽ. സി പരീക്ഷയിൽ പൂർണ്ണ വിജയം നേടി. 2014-15ൽ സംസ്ഥാന ഐ. റ്റി മേളയിൽ ഐ. റ്റി ക്വിസ്സിൽ ഈ സ്കൂളിലെ വിദ്യാർഥിയായിരുന്ന ആദർശ്. ജെ ഒന്നാം സ്ഥാനം നേടി.

## മാനേജ്മെന്റ്
എയ്ഡഡ് മാനേജ്മെന്റ്.
സ്കൂൾ മാനേജർ: റ്റി.എൻ.പരമേശ്വരൻ നമ്പൂതിരി.
## നേട്ടങ്ങൾ

## പ്രശസ്തരായ പൂർവ വിദ്യാർത്ഥികൾ
*കെ.ബി.ചന്ദ്രശേഖരൻ നായർ,ഡെപ്യൂട്ടി കമാന്റന്റ്,ബി.എസ്.എഫ്. 
*ജേക്കബ് പുന്നൂസ്,മുൻ.ഡി.ജി.പി,കേരളം.

## അവലംബം

*http://www.education.kerala.gov.in/Downloads2011/Notifications/statitics/hs/pathanamthitta.pdf 
*http://sslcapp.kerala.nic.in/%28fzuarj45k1vscs55ioriop55%29/Edu_schooldetails.aspx?scode=38074 

## പുറത്തേയ്ക്കുള്ള കണ്ണികൾ
* പി.സി.എച്ച്.എസ്. റാന്നി പുല്ലൂപ്രം
രാമർ പിള്ള

1996-ൽ പച്ചിലയിൽ നിന്നും പെട്രോൾ ഉണ്ടാക്കി എന്നവകാശപ്പെട്ടയാളാണ്, തമിഴ്‌നാട്ടിലെ ഇടയംകുളം ഗ്രാമത്തിൽ നിന്നും ഉള്ള **രാമർ പിള്ള**. കണ്ടുപിടിത്തം വ്യാവസായികാടിസ്ഥാനത്തിൽ നിർമ്മിച്ചു വിൽക്കാൻ ശ്രമിക്കുന്നതിനിടയിൽ, ഐ.ഐ.ടി.യിൽ നിന്നുള്ള ശാസ്ത്രജ്ഞന്മാരുടെയും സി.ബിഐ. ഉദ്യോഗസ്ഥരുടെയും മുന്നിൽ പരീക്ഷണം വിജയകരമായി നടത്താൻ സാധിക്കാതെ അറസ്റ്റിലാകുകയും ചെയ്തു. പിന്നീട് 2014-ൽ താൻ കണ്ടെത്തിയത് പെട്രോളല്ലെന്നും ജൈവ ഇന്ധനമാണെന്നും ഡെന്മാർക്കിലെയും സിംഗപ്പൂരിലേയും ശാസ്ത്രജ്ഞന്മാരുടെ അംഗീകാരം നേടിയ ഇതിനെ വീണ്ടും വിപണിയിൽ ഇറക്കാൻ ശ്രമിക്കുമെന്നും അവകാശപ്പെടുന്നു.

## അവലംബങ്ങൾ

വർഗ്ഗം:പ്രശസ്തർ
ആഡ്‌വാക്

ആഫ്രിക്കയുടെ തെക്കേ ഭാഗങ്ങളിൽ കാണപ്പെടുന്ന രാത്രിഞ്ചരരായ ഒരു സസ്തനി ജീവി വർഗ്ഗമാണ് **ആഡ്‌വാക്**(). **ആഫ്രിക്കൻ ഉറുമ്പുതീനി**യെന്നും വിളിപ്പേരുള്ള ഇവ ടൂബുലിഡന്റേറ്റ എന്ന നിരയിൽ ഇപ്പോൾ ഭൂമുഖത്തവശേഷിക്കുന്ന ഏക ജീവി വർഗ്ഗമാണ്.

## അവലംബങ്ങൾ

വർഗ്ഗം:ആഫ്രിക്കയിലെ സസ്തനികൾ
വർഗ്ഗം:ഉഗാണ്ടയിലെ സസ്തനികൾ
ചെന്തലയൻ പുള്ള്

**ചെന്തലയൻ പുള്ളിന്റെ** ഇംഗ്ളീഷിലെ പേര്  **Red-necked Falcon** , **Red-headed Merlin** എന്നൊക്കെയാണ്. ശാസ്ത്രീയ നാമം *Falco chicquera* എന്നാണ്. 

ഇന്ത്യയിൽ എല്ലായിടത്തും കാണുന്ന പക്ഷിയാണ് ഇത്. വളരെ അപൂർവ്വമായി ഇതിനെ കേരളത്തിലും ഇവയെ കാണാറുണ്ട്. 1950 ൽ, പ്രസിദ്ധ പക്ഷിനിരീക്ഷകനായ കെ. കെ. നീലകണ്ഠൻ പാലക്കാട് കാവശ്ശേരിയിൽ, കേരളത്തിൽ ആദ്യമായി ചെന്തലയൻ പുള്ളിനെ കണ്ടെത്തി. 2017 നവംബറിൽ, പക്ഷിനിരീക്ഷകനായ പി. സി. രാജീവനും വനംവകുപ്പ് ജീവനക്കാരനായ കെ. ഇ. ബിജുമോനും കണ്ണൂർ ജില്ലയിലെ മാടായിപ്പാറയിൽ ഈ പക്ഷിയെ കണ്ടതായി രേഖപ്പെടുത്തലുണ്ട്. 2020 ജനുവരി മാസത്തിൽ പാലക്കാട് ജില്ലയിലെ കൂറ്റനാട് വെച്ച് പക്ഷി നിരീക്ഷകനായ ഷിനോ ജേക്കബ് കൂറ്റനാട്  ഈ പക്ഷിയെ കാണുകയും ഫോട്ടോ എടുക്കുകയും ചെയ്തിട്ടുണ്ട്.2023  ജനുവരി 15ന് തൃശൂർ പുള്ള് പാടത്തു നിന്ന് ഈ പക്ഷിയുടെ വേട്ടയാടൽ ചിത്രസഹിതം രേഖപ്പെടുത്തപ്പെടുത്തിയിട്ടുണ്ട് 

## അവലംബം

## പുറംകണ്ണികൾ
* Barlow, Clive (1997): *A field guide to birds of The Gambia and Senegal*. Pica Press, Nr. Robertsbridge (East Sussex). ISBN 1-873403-32-1
* Grimmett, Richard; Inskipp, Carol, Inskipp, Tim & Byers, Clive (1999): *Birds of India, Pakistan, Nepal, Bangladesh, Bhutan, Sri Lanka, and the Maldives*. Princeton University Press, Princeton, N.J.. ISBN 0-691-04910-6
* Kemp, Alan C.; Kemp, Meg & Hayman, Peter (2001): *Birds of Prey of Africa and its Islands*. Struik, Cape Town. ISBN 1-86872-732-7
* Wink, Michael & Sauer-Gürth, Hedi (2000): Advances in the molecular systematics of African raptors. *In:* Chancellor, R.D. & Meyburg, B.-U. (eds): *Raptors at Risk*: 135-147. WWGBP/Hancock House, Berlin/Blaine. PDF fulltext
* Wink, Michael; Seibold, I.; Lotfikhah, F. & Bednarek, W. (1998): Molecular systematics of holarctic raptors (Order Falconiformes). *In:* Chancellor, R.D., Meyburg, B.-U. & Ferrero, J.J. (eds.): *Holarctic Birds of Prey*: 29-48. Adenex & WWGBP. PDF fulltext

വർഗ്ഗം:പക്ഷിശാസ്ത്രം
ഷിർലി ടെംപിൾ ബ്ലാക്ക്

ആദ്യകാല ഹോളിവുഡ് ചലച്ചിത്രനടിയും ബാലതാരവുമായിരുന്നു **ഷിർലി ടെംപിൾ** ബ്ലാക്ക് .(ഏപ്രിൽ 23, 1928 – ഫെബ്: 10, 2014).  ടെലിവിഷൻ അഭിനേത്രിയായും അവർ വേഷമിട്ടിട്ടുണ്ട്. 1930 കളിൽ ഒരു ബാലതാരമായി നിറഞ്ഞുനിന്ന ഷിർലി സിനിമാജീവിതത്തിനു ശേഷം ഘാനയിലും ചെക്കോസ്ലോവാക്യയിലും അമേരിക്കയുടെ നയതന്ത്രപ്രതിനിധിയായി സേവനം അനുഷ്ഠിച്ചിരുന്നു.

മികച്ച ബാലതാരത്തിനുള്ള അക്കാഡമി പുരസ്ക്കാരം ഷിർലി നേടുകയുണ്ടായി.

## പുറംകണ്ണികൾ
*Official website
*
*
*Shirley Temple Movies List 
*Photographs of Shirley Temple

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:നയതന്ത്രജ്ഞർ
വർഗ്ഗം:1928-ൽ ജനിച്ചവർ
വർഗ്ഗം:അമേരിക്കൻ ടെലിവിഷൻ നടിമാർ
കച്ചം

ചേര ഭരണകാലത്ത് നിലനിന്നിരുന്ന ഒരു സാമൂഹിക സ്ഥാപനമാണ് **കച്ചം** എന്ന പേരിൽ അറിയപ്പെടൂന്നത്. എ. ഡി. 830 കാലഘട്ടത്തിൽ ഇത് ശക്തമായി തന്നെ നിലനിന്നിരുന്നു എന്നു കാണുന്നു. കേരളത്തിൽ നിന്നും ലഭിച്ച ആദ്യശിലാലിഖിതമായ വാഴപ്പള്ളിശാസനത്തിൽ ഒരു കച്ചത്തെ പറ്റി പരാമർശമുണ്ട്. കച്ചം ഒരു ഭരണോപാധിയാണ്. മേൽസ്ഥാനീയരായ  ഊരാളരും മറ്റുള്ള അധികാരികളും ഏകകണ്ഠേന എടുക്കുന്ന തീരുമാനങ്ങളും വ്യവസ്ഥകളുമാണ് കച്ചങ്ങളെന്നു പറയുന്നത്.  പ്രധാനപ്പെട്ട ഒന്നിലധികം അധികാര സ്ഥാപനങ്ങൾ കൂടിച്ചേർന്നുണ്ടാവുന്ന യോഗങ്ങളാണു കച്ചങ്ങൾ. കച്ചങ്ങൾ കൂടി എടുക്കുന്ന തീരുമാനങ്ങളെ സമൂഹത്തിലാർക്കും ലംഘിക്കാൻ സാധ്യമല്ല. ഇവയ്ക്കുള്ള മികച്ച ഉദാഹരണമാണ് മൂഴിക്കുളം കച്ചം. ഇവയുടെ പിൽക്കാല രൂപങ്ങളാണ് കഴകം പോലുള്ള സാമുദായികസംഘങ്ങളായി മാറിയത്.

വർഗ്ഗം:കേരളചരിത്രം
ചെമ്പുള്ള്

ചെമ്പുള്ളിന്റെ ഇംഗ്ലീഷിലെ പേര് **Oriental Hobby** എന്നാണ്. ശാസ്ത്രീയ നാമം *Falco severus* .ലോകത്തിൽ ഏറ്റവും വേഗത്തിൽ പറക്കുന്ന പക്ഷിയാൺ്.

ഇന്ത്യയിൽ പ്രജനനം നടത്തുന്ന പ്രാദേശിക പക്ഷിയാണ് ചെമ്പുള്ള്.

## ഇര
പ്രാണികളാണ് പ്രധാന ഭക്ഷണം. ചിലപ്പോൾ ചെറു പക്ഷികളേയും ഭക്ഷണമാക്കാറുണ്ട്.
## പ്രജനനം
മറ്റു പക്ഷികളുടെ മരത്തിലോ കെട്ടിടത്തിലൊ ആണ് ഇവ കൂടുവയ്ക്കുന്നത്. പശ്ചിമഘട്ടത്തിലെ പാറക്കേട്ടുകളിലും ഇവ കൂടൊരുക്കാറുണ്ട്. ജനുവരി മുതൽ ഏപ്രിൽ വരെയാണ് പ്രജനന കാലം. 3-4 മുട്ടകളിടും. 25-32 ദിവസങ്ങൾക്കൊണ്ട് മുട്ട വിരിയും.

## വിവരണം
27-30 സെ.മീ നീളമുണ്ട്. അടിവശം ചെമ്പിച്ച നിറം. മുകളിൽ നീല കലർന്ന ചാര നിറം. മങ്ങിയ കഴുത്ത്. നീണ്ടു കൂർത്തചിറകുകളും നീണ്ട വാലും ഇവയ്ക്കുണ്ട്.
## അവലംബം


## പുറത്തേക്കുള്ള കണ്ണികൾ
* BirdLife Species Factsheet
ലഗ്ഗാർ പുള്ള്

**ലഗ്ഗാർ പുള്ളിന്** ഇംഗ്ലീഷില്  **Laggar Falcon** എന്നു പേര്. ശാസ്ത്രീയ നാമം *Falco jugger* എന്നുമാണ് ഇന്ത്യൻ ഉപഭൂഖണ്ഡത്തിൽ ഇറാൻ തൊട്ട് [അഫ്ഘാനിസ്ഥാൻ ]], പാകിസ്താൻ, ഭാരതം, നേപ്പാൾ, ഭൂട്ടാൻ, ബംഗ്ലാദേശ്, മ്യാന്മാർ എന്നിവിടങ്ങളിൽ കാണുന്നു.

## ചിത്രസഞ്ചയം

AB011 Laggar Falcon.JPG| താർ മരുഭൂമിയിൽ , രജസ്ഥാൻ (ഇന്ത്യ).
AB013 Laggar Falcon.JPG| താർ മരുഭൂമിയിൽ , രജസ്ഥാൻ (ഇന്ത്യ).
AB012 Laggar Falcon.JPG| താർ മരുഭൂമിയിൽ , രജസ്ഥാൻ (ഇന്ത്യ).
Falcon prey (Spiny-tailed Lizard).JPG|വാൽ തിന്നിട്ടില്ല.
Laggar Falcon in Flight.jpg|കൂപ്പു കുത്തുന്നു.
Falco jugger MHNT 227 India.jpg|മുട്ട


## അവലംബം

* Helbig, A.J.; Seibold, I.; Bednarek, W.; Brüning, H.; Gaucher, P.; Ristow, D.; Scharlau, W.; Schmidl, D. & Wink, Michael (1994): Phylogenetic relationships among falcon species (genus Falco) according to DNA sequence variation of the cytochrome b gene. *In:* Meyburg, B.-U. & Chancellor, R.D. (eds.): *Raptor conservation today*: 593-599. PDF fulltext
* Nittinger, F.; Haring, E.; Pinsker, W.; Wink, Michael & Gamauf, A. (2005): Out of Africa? Phylogenetic relationships between *Falco biarmicus* and other hierofalcons (Aves Falconidae). *Journal of Zoological Systematics and Evolutionary Research* **43**(4): 321-331.  PDF fulltext
* Wink, Michael; Seibold, I.; Lotfikhah, F. & Bednarek, W. (1998): Molecular systematics of holarctic raptors (Order Falconiformes). *In:* Chancellor, R.D., Meyburg, B.-U. & Ferrero, J.J. (eds.): *Holarctic Birds of Prey*: 29-48. Adenex & WWGBP. PDF fulltext
* Wink, Michael; Sauer-Gürth, Hedi; Ellis, David & Kenward, Robert (2004): Phylogenetic relationships in the Hierofalco complex (Saker-, Gyr-, Lanner-, Laggar Falcon). *In:* Chancellor, R.D. & Meyburg, B.-U. (eds.): *Raptors Worldwide*: 499-504. WWGBP, Berlin. PDF fulltext

## പുറത്തേക്കുള്ള കണ്ണികൾ
*BirdLife Species factsheet
*Sound recordings from Xeno-canto.org
ഭട്ട്‌ലപെനുമരു

ആന്ധ്രപ്രദേശിലെ കൃഷ്ണ ജില്ലയിലെ ഒരു ഗ്രാമമാണ് **ഭട്ട്‌ലപെനുമരു**. വിജയവാഡയിൽ നിന്നും 35 കി.മീ യും ജില്ലാ ആസ്ഥാനമായ മച്ചലിപട്ടണത്ത് നിന്നും 10 കി.മീ. യും അകലെ സ്ഥിതിചെയ്യുന്ന ഈ ഗ്രാമത്തിലാണ് ഇന്ത്യയുടെ ദേശീയ പതാക രൂപകൽപ്പന ചെയ്ത സ്വാതന്ത്ര്യ സമര സേനാനി പിംഗളി വെങ്കയ്യ ജനിച്ചത്.

വർഗ്ഗം:ആന്ധ്രാപ്രദേശിന്റെ ഭൂമിശാസ്ത്രം - അപൂർണ്ണലേഖനങ്ങൾ
വർഗ്ഗം:ആന്ധ്രാപ്രദേശിലെ ഗ്രാമങ്ങൾ
കാട്ടുപൊന്നാങ്കണ്ണി

തെക്കേ അമേരിക്കൻ വംശജയായ ഒരു കുറ്റിച്ചെടിയാണ് **കാട്ടുപൊന്നാങ്കണ്ണി**. . അലങ്കാരച്ചെടിയായി നട്ടുവളർത്തുന്ന ഈ സസ്യത്തിന്റെ ഇല തോരൻ ഉണ്ടാക്കാൻ കേരളത്തിൽ ഉപയോഗിക്കാറുണ്ട്. ചൈനയിൽ എല്ലായിടത്തും നട്ടുവളർത്താറുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വിഭാഗം:പച്ചക്കറികൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
വർഗ്ഗം:ആൾട്ടർനാന്തെര
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അധിനിവേശസസ്യങ്ങൾ
വാണ്ടഡ് (2008)

2008ൽ റിലീസ് ചെയ്ത ഒരു അമേരിക്കൻ ആക്ഷൻ - ത്രില്ലർ സിനിമയാണ് **വാണ്ടഡ്**

## കഥാസാരം

നൂറ്റാണ്ടുകളായി തയ്യൽക്കാരുടെ ഇടയിൽ ഉള്ള ഫ്രറ്റെർണിറ്റി എന്ന രഹസ്യ സംഘടനയെ കേന്ദ്രീകരിച്ചാണ് കഥ വികസിക്കുന്നത്. ലോകത്തിന്റെ ബാലൻസ് നിലനിർത്താൻ വയലൻസ് ഒരു വഴി ആയി ഉപയോഗിക്കുക എന്ന ബാറ്റ്മാൻ സിരീസിലെ ലീഗ് ഓഫ് ഷാഡോയുടെ അതെ നയം തന്നെയാണ് ഇതിനും. അതിനായി ജന്മനാ സൂപ്പർ ഹ്യൂമൻ എബിലിറ്റി ഉള്ള ചിലരെ ഫ്രറ്റെർണിറ്റി തിരെഞ്ഞെടുത്തു പരിശീലിപ്പിച്ചു് അവരുടെ കൊലയാളികൾ ആക്കി മാറ്റും . അഡ്രിനാലിൻ സാധാരണയിലും കൂടുന്ന സമയം ഹാർട്ട് റേറ്റ് സാധാരണയിലും വളരെ കൂടും . ആ സമയം ആ വ്യക്തിക്ക് സമയത്തിന്റെ ചലനം മെല്ലെ ആയി അനുഭവപ്പെടും . അങ്ങനെ ഒരു കഴിവുള്ള സംഘടയുടെ മുൻ കൊലയാളിയായ ഒരാളുടെ മകനാണ് വെസ്‌ലി . തെറ്റിപ്പിരിഞ്ഞ സംഘടനയെ ഇല്ലാതാക്കാൻ നടക്കുന്ന അയാളെ കൊലപ്പെടുത്താൻ സംഘടന നിയോഗിക്കുന്ന എല്ലാവരെയും തന്റെ കഴിവ് വെച്ച് വെസ്ലിയുടെ അച്ഛൻ പരാജയപ്പെടുത്തുന്നു. തന്റെ അച്ഛൻ ആരാണെന്നറിയാതെ ജീവിക്കുന്ന അച്ഛന്റെ അതെ കഴിവുള്ള വെസ്ലിയെ പരിശീലിപ്പിച്ചു തന്റെ തന്നെ അച്ഛനെ കൊല്ലാൻ വേണ്ടി തയ്യാറാക്കുകയാണ് സംഘടനയുടെ മുന്നിലുള്ള ഒരേ ഒരു മാർഗ്ഗം .

## അവലംബം
സുമാത്രൻ കടുവ

ഇന്തോനേഷ്യയിലെ സുമാത്ര ദ്വീപിൽ ആണ് **സുമാത്രൻ കടുവകളെ** (Panthera tigris sumatran) കണ്ടുവരുന്നത്. ഐ.യു.സി.എൻ 2008 ലെ കണെക്കെടുപ്പു പ്രകാരം 441 മുതൽ 679 എണ്ണമെങ്കിലും ഉണ്ടാകും. 

സുമാത്രൻ കടുവകൾ, ഏറ്റവും ചെറിയ കടുവകളുടെ ഉപവർഗ്ഗത്തിലൊന്നാണ്. ആൺകടുവയുടെ ഭാരം 100 മുതൽ 140 കി.ഗ്രാം വരെയുണ്ടാകും.
## അവലംബം

വർഗ്ഗം:ഇന്തോനേഷ്യയിലെ സസ്തനികൾ
വർഗ്ഗം:തെക്കുകിഴക്കനേഷ്യയിലെ സസ്തനികൾ
വർഗ്ഗം:കടുവകൾ
ആസാദ് കശ്മീർ

കാശ്മീരിന്റെ പടിഞ്ഞാറു ഭാഗത്ത് പാകിസ്താന്റെ അനധികൃത നിയന്ത്രണത്തിൻ കീഴിൽ സ്വയംഭരണ സംവിധാനങ്ങളുണ്ട് എന്ന് സങ്കൽപ്പക്കപ്പെടുന്ന ഒരു ഇന്ത്യൻ ഭൂപ്രദേശമാണ് **ആസാദ് ജമ്മു ആന്റ് കശ്മീർ** അഥവാ **ആസാദ് കശ്മീർ** (). മുൻ നാട്ടുരാജ്യമായിരുന്ന ജമ്മു-കാശ്മീർ പൂർണ്ണമായി ഇന്ത്യയിൽ ലയിച്ചതിനു ശേഷം, 1947-ൽ ഇന്ത്യയും പാകിസ്താനുമായി നടന്ന ഒന്നാം കാശ്മീർ യുദ്ധത്തിൽ ഇന്ത്യയുടെ ഈ പ്രദേശം പാകിസ്താൻ നിയന്ത്രണത്തിലായി.

ഇന്ത്യയിൽ ഈ പ്രദേശത്തെ **പാക് അധിനിവേശ കശ്മീർ** എന്നാണ് വിശേഷിപ്പിക്കുന്നത്.

## ഭൂമിശാസ്ത്രം
ആസാദ് കശ്മീരിന്റെ വടക്കൻ ഭാഗം ജാംഗഡ് കൊടുമുടി (4,734 മീറ്റർ അല്ലെങ്കിൽ 15,531 അടി) ഉൾപ്പെടെയുള്ള  ഹിമാലയത്തിന്റെ താഴ്ന്ന പ്രദേശത്തെ ഉൾക്കൊള്ളുന്നു. എന്നിരുന്നാലും, നീലം താഴ്‌വരയിലെ ഹരി പർബത് കൊടുമുടി ഈ അധിനിവേശമേഖലയിലെ ഏറ്റവും ഉയരമുള്ള കൊടുമുടിയാണ്. ഫലഭൂയിഷ്ഠമായതും ഹരിതാഭമായതുമായ താഴ്‌വരകൾ നിറഞ്ഞ ആസാദ് കശ്മീരിന്റെ ഭൂമിശാസ്ത്രം ഇതിനെ  ഉപഭൂഖണ്ഡത്തിലെ ഏറ്റവും മനോഹരമായ പ്രദേശങ്ങളിലൊന്നാക്കി മാറ്റുന്നു.

ശൈത്യകാലത്തും വേനൽക്കാലത്തും ഒരുപോലെ ഈ പ്രദേശത്ത് മഴ ലഭിക്കും. മുസാഫറാബാദും പട്ടാനും ഈ കാശ്മീർ മേഖലയിലെ ഏറ്റവും ഈർപ്പമുള്ള പ്രദേശങ്ങളിൽ ഉൾപ്പെടുന്നു. ഈ മേഖലയിലെ ഭൂരിഭാഗം പ്രദേശങ്ങളിലും മഴയുടെ ശരാശരി അളവ് 1400 മില്ലിമീറ്ററിൽ കൂടുതലാണ് എന്നതുപോലെ മുസാഫറബാദിന് സമീപത്ത് (ഏകദേശം 1800 മില്ലിമീറ്റർ) ഏറ്റവും കൂടുതൽ മഴയും ലഭിക്കുന്നു. കനത്ത മഴയും മഞ്ഞുരുകലും കാരണമായി വേനൽക്കാലത്ത് ഝലം, ലീപ നദികളിൽ മൺസൂൺ വെള്ളപ്പൊക്കം സാധാരണമാണ്.

## ചരിത്രം
1947 ൽ ഇന്ത്യാ വിഭജനകാലത്ത്, ബ്രിട്ടീഷുകാർ നാട്ടുരാജ്യങ്ങളുടെ മേലുള്ള അധികാരം ഉപേക്ഷിച്ചു പോകുകയും അവയ്ക്ക് ഇന്ത്യയിലോ പാകിസ്താനിലോ ചേരുന്നതിനോ അല്ലെങ്കിൽ സ്വതന്ത്രമായി നിലകൊള്ളുന്നതിനോ ഉള്ള സ്വാതന്ത്ര്യം അവശേഷിപ്പിച്ചിരുന്നു. ജമ്മു കശ്മീരിലെ മഹാരാജാവായിരുന്ന ഹരി സിംഗ് തന്റെ  രാജ്യം സ്വതന്ത്രമായി തുടരണമെന്ന്  ആഗ്രഹിച്ചു. എന്നാൽ പടിഞ്ഞാറൻ ജമ്മു പ്രവിശ്യയിലേയും (ഇന്നത്തെ ആസാദ് കശ്മീർ എന്നറിയപ്പെടുന്ന പ്രദേശം) അതിർത്തി ജില്ലാ പ്രവിശ്യയിലേയും (ഇന്നത്തെ ഗിൽഗിത്-ബാൾട്ടിസ്ഥാൻ) മുസ്ലീം വംശജരിലെ ഒരു വിഭാഗം പാകിസ്താനിൽ ചേരാനാണ് ആഗ്രഹിച്ചത്. 

1947 വസന്തകാലത്ത്, പശ്ചിമ പഞ്ചാബിലെ റാവൽപിണ്ടി ഡിവിഷന്റെ അതിർത്തിയിലുള്ള പൂഞ്ചിൽ മഹാരാജാവ് ഹരിസിംഗിനെതിരെ ഒരു കലാപം പൊട്ടിപ്പുറപ്പെട്ടു.


## അവലംബങ്ങൾ

വർഗ്ഗം:ആസാദ് കശ്മീർ
വർഗ്ഗം:ഇന്ത്യയിലെ തർക്കപ്രദേശങ്ങൾ
വർഗ്ഗം:പാകിസ്താനിലെ പ്രവിശ്യകൾ
ഡോണ്ട് ബി ഔർ ഫാതെർസ്

ദളിത്‌ മനുഷ്യരുടെ കഥ പറയുന്ന ഒരു ഡോക്യുമെന്ററി ആണ് 'ഡോണ്ട് ബി ഔർ ഫാതെർസ്'. രൂപേഷ് കുമാർ രചനയും സംവിധാനവും നിർവഹിച്ച ഈ ചെറുചിത്രം നിർമിച്ചിരിക്കുന്നത് രമ്യ വള്ളത്തോൾ ആണ്. പെരിങ്ങീൽ എന്ന ദളിത്‌ കോളനിയുടെ പശ്ചാതലത്തിൽ ദളിത്‌ ജനങ്ങൾക്ക്‌ എന്താണ് പോതുസമൂഹത്തോടു പറയാനുള്ളത് എന്ന് തുറന്നു കാട്ടുകയാണ് ഈ ചിത്രം നിരവധി ഫിലിം ഫെസ്ടിവലുകളിൽ പ്രദർശിപ്പിച്ചിട്ടുണ്ട്.
## അവലംബം


വർഗ്ഗം:മലയാള ഡോക്യുമെന്ററി ചലച്ചിത്രങ്ങൾ
പ്രണവ് മിസ്ത്രി

**പ്രണവ് മിസ്ത്രി** ഒരു ഇന്ത്യൻ കമ്പ്യൂട്ടർ ശാസ്ത്രജ്ഞനാണ് (ജനനം:1981). ഇപ്പോൾ സാംസങ്ങിന്റെ ഗവേഷണവിഭാഗം ഡയറക്ടർ ആണ്. സാംസങ്ങ് ഗാലക്സി ഗിയർ ,സിക്സ്ത് സെൻസ് എന്നിവയിലൂടെയാണു അദ്ദേഹം പ്രശസ്തനായത്. അദ്ദേഹം,ധരിക്കാവുന്ന കമ്പ്യൂട്ടർ, സംവർധിത യാഥാർഥ്യം, കൃത്രിമ ബുദ്ധി, ആംഗ്യ വിനിമയം, യന്ത്രക്കാഴ്ച, സഞ്ചിത ബുദ്ധി, റോബോട്ടിക്സ് എന്നിവയിൽ തൽപ്പരനാണ്. ലോക സാമ്പത്തിക ഫോറം മിസ്ത്രിയെ 2013ലെ ആഗോള യുവ നേതാവ് എന്നു ബഹുമതി നൽകി ആദരിച്ചു.

## ജീവിതരേഖ
ഇന്ത്യയിലെ ഗുജറാത്തിൽ പലൻപൂർ എന്ന സ്ഥലത്താണ് ജനിച്ചത്.അവിടത്തെ *നിർമ കോളേജ് ഓഫ് ടെക്നോളജി*യിൽ നിന്നും ബിരുദം കരസ്തമാക്കി. തുടർന്ന്,എം. ഐ.റ്റി യിൽ നിന്നും മീഡിയ ആർട്സ് ആന്റ് സയൻസിൽ ബിരുദാനന്തര ബിരുദം നേടി. മുംബൈ ഐ.ഐ.റ്റിയിൽ നിന്നും മസ്റ്റെർ ഓഫ് ഡിസൈൻ നേടിയ ശേഷം എം. ഐ. റ്റി മീഡിയ ലാബിൽ പി എച്ച് ഡിക്കു ചേർന്നു.
### കണ്ടുപിടിത്തങ്ങൾ
മിസ്‌ട്രി തന്റെ *സിക്സ്ത് സെൻസ്* എന്ന സാങ്കേതിക വിദ്യയിലൂടെയാണ് പ്രശസ്തനായത്.

## അവലംബം

## പുറം കണ്ണികൾ
*Pranav Mistry's personal homepage
*Pranav Mistry at MIT
*
*Think Tank Team homepage
*Samsung Galaxy Gear

വർഗ്ഗം:കമ്പ്യൂട്ടർ ശാസ്ത്രജ്ഞർ
വർഗ്ഗം:ഗുജറാത്തികൾ
വർഗ്ഗം:1981-ൽ ജനിച്ചവർ
പന്താവൂർ

കേരളത്തിലെ മലപ്പുറം ജില്ലയിലെ പൊന്നാനി താലൂക്കിൽ പെട്ട ആലംകോട് പഞ്ചായത്തിലെ ഒരു ചെറു ഗ്രാമമാണ് **പന്താവൂർ**. തൃശൂർ - കോഴിക്കോട് ഹൈവേയിൽ ചങ്ങരംകുളത്തിനും എടപ്പാളിനുമിടയിലാണ് ഈ ഗ്രാമം സ്ഥിതി ചെയ്യുന്നത്. താഴെ പന്താവൂർ, പന്താവൂർ പാലം എന്നീ രണ്ട് ബസ്സ്റ്റോപ്പുകൾ അടുത്തടുത്തായി സ്ഥിതിചെയ്യുന്നു പന്താവൂർ പാലം സ്റ്റോപ്പിൽ നിന്നു കിഴക്കോട്ടു പോകുന്ന റോഡ് പെരുമുക്കിൽ എത്തിച്ചേരുന്നു| ഇതിലൂടെ മൂക്കുതല പുത്തൻപള്ളി ഭാഗത്തേയ്ക്ക് പോകുവാനും സാധിക്കും. രണ്ട് അംഗനവാടികളും, LP, UP സ്കൂളുകളും സത്ഥിതി ചെയ്യുന്നു  ശ്രീ കാരേക്കാട് ഭഗവതി ക്ഷേത്രം പെരുമുക്ക് പള്ളി പാന നടക്കുന്ന കേരളത്തിലെ അപൂർവ്വം ക്ഷേത്രങ്ങളിൽ ഒന്നാണ് . .

## പുറത്തേക്കുള്ള കണ്ണികൾ

വർഗ്ഗം:മലപ്പുറം ജില്ലയിലെ ഗ്രാമങ്ങൾ
ത്രീ ഫിംഗർ സല്യൂട്ട്

കമ്പ്യൂട്ടറിന്റെ കീബോർഡിലുള്ള കൺട്രോൾ ആൾട്ട് ഡിലീറ്റ് എന്നീ കീകൾ ഒന്നിച്ച് അമർത്തി കമ്പ്യൂട്ടറിന് നൽകുന്ന ആജ്ഞയ്ക്കാണ് **ത്രീ ഫിംഗർ സല്യൂട്ട്** അല്ലെങ്കിൽ "സെക്യൂരിറ്റി കീ" എന്നും അറിയപ്പെടുന്നുഎന്നു പറയുന്നത്. സന്ദർഭത്തിനനുസരിച്ച് കീകളുടെ സമന്വയം വ്യത്യാസപ്പെടാമെങ്കിലും പൊതുവെ,ഒരു പ്രക്രിയയെ തടസ്സപ്പെടുത്താനോ സുഗമമാക്കാനോ ആണ് ഈ ത്രീ ഫിംഗർ സല്യൂട്ട് ഉപയോഗിക്കുന്നത്. ഐബിഎം കമ്പ്യൂട്ടറുകളിൽ ഉപയോഗിച്ചിരുന്ന കമ്പ്യൂട്ടർ കീബോർഡ് കമാൻഡ് ആണ്, ഇത്കൺട്രോൾ, ആൾട്ട്, ഡിലീറ്റ് എന്നീ കീകൾ അമർത്തിപ്പിടിച്ചുകൊണ്ട് ഉപയോഗിക്കുന്നു . ഈ കീ കോമ്പിനേഷന്റെ പ്രവർത്തനം സന്ദർഭത്തിനനുസരിച്ച് വ്യത്യാസപ്പെട്ടിരിക്കും, എന്നാൽ ഇത് സാധാരണയായി ഒരു  പ്രവൃത്തിയെ തടസ്സപ്പെടുത്തുന്നു. ഉദാഹരണത്തിന്, പ്രീ-ബൂട്ട് പരിതസ്ഥിതിയിൽ (ഒരു ഓപ്പറേറ്റിംഗ് സിസ്റ്റത്തിന്റെ പ്രവർത്തനം ആരംഭിക്കുന്നതിന് മുമ്പ്).അല്ലെങ്കിൽ ഡോസ്, വിൻഡോസ് 3.0, വിൻഡോസ് അല്ലെങ്കിൽ ഒ.എസ് / 2 (OS/2) എന്നിവയുടെ മുമ്പത്തെ പതിപ്പുകളിൽ, ഈ കീ കോമ്പിനേഷൻ കമ്പ്യൂട്ടർ റീബൂട്ട് ചെയ്യാൻ ഉപയോഗിക്കുന്നു. വിൻഡോസ് 95 മുതൽ, കീ കോമ്പിനേഷൻ ഒരു ടാസ്‌ക് മാനേജറെയോ സുരക്ഷാ സംബന്ധിയായ ഘടകത്തെയോ വിളിക്കുവാൻ ഉപയോഗിക്കുന്നു, അത് ഒരു വിൻഡോസ് സെഷൻ അവസാനിപ്പിക്കുന്നതിനോ അല്ലെങ്കിൽ ഫ്രോസൺ (നിശ്ചലമായ) ആപ്ലിക്കേഷനെ നശിപ്പിക്കുന്നതിനോ സഹായിക്കുന്നു.
## ചരിത്രം
കീബോർഡ് വഴിയുള്ള സോഫ്റ്റ് റീബൂട്ട് പ്രക്രിയ ഡേവിഡ് ബ്രാഡ് ലിയാണ് ആദ്യമായി രൂപപ്പെടുത്തിയത്.  
യഥാർഥത്തിൽ, കമ്പ്യൂട്ടർ ഉപയോക്താക്കളെ ഉദ്ദേശിച്ചല്ല, പ്രോഗ്രാമർമാരെ ഉദ്ദേശിച്ചാണ് ഈ പ്രക്രിയ കണ്ടുപിടിച്ചത്.ഐ.ബി.എമ്മിന്റെ പേഴ്സണൽ കമ്പ്യൂട്ടറുകൾക്ക് വേണ്ടിയാണ് ഇത് കണ്ടെത്തിയത്. വിൻഡോസ് ഓപ്പറേറ്റിങ് സിസ്റ്റങ്ങളും ലിനക്സും ഇതു സ്വീകരിച്ചിട്ടുണ്ട്. മാക്ക് ഒ.എസ് പക്ഷേ ഈ കീ സമന്വയം അംഗീകരിക്കുന്നില്ല. "ഞാൻ അതു കണ്ടുപിടിച്ചിരിക്കാം, പക്ഷേ,ഞാൻ വിചാരിക്കുന്നത്, ബിൽ (ബിൽ ഗേറ്റ്സ്) ആണ് അതിനെ പ്രശസ്തമാക്കിയത്" എന്നാണ് ബ്രാഡ് ലി തന്റെ കണ്ടുപിടിത്തത്തെപ്പറ്റി ഇങ്ങനെയാണു പറഞ്ഞത്.

## അവലംബം

വർഗ്ഗം:കമ്പ്യൂട്ടർ ഇൻപുട്ട് ഉപകരണങ്ങൾ
ഉദിത് നാരായൺ

ഒരു ഇന്ത്യൻ പിന്നണിഗായകനാണ് **ഉദിത് നാരായൺ**. ഹിന്ദി, തമിഴ്, തെലുങ്ക്, കന്നട, മറാത്തി, നേപ്പാളി, സിന്ധി, മലയാളം, ഭോജ്പൂരി, ഒഡിയ, ബംഗാളി തുടങ്ങിയ ഭാഷകളിൽ നിരവധി ഗാനങ്ങൾ ആലപിച്ചിട്ടുണ്ട്. 3 തവണ ദേശീയ അവാർഡും 5 തവണ ഫിലിംഫെയർ അവാർഡും ലഭിച്ചു. 2009-ൽ ഭാരതസർക്കാർ ഇദ്ദേഹത്തിന് പത്മശ്രീ നൽകി ആദരിച്ചു.

## പുരസ്കാരങ്ങൾ
### [[ദേശീയ ചലച്ചിത്രപുരസ്കാരം]]
#### മികച്ച പിന്നണിഗായകൻ
* 2002: *മിത്‌വ* (ലഗാൻ) & *ജാനേ ക്യൂ* (ദിൽ ചാഹ്താ ഹേ)
* 2003: *ഛോട്ടേ ഛോട്ടേ സപ്നേ* (സിന്ദഗി ഖുബ്സൂരത്ത് ഹേ)
* 2004: *യേ താരാ വോ താരാ* (സ്വദേശ്)

വർഗ്ഗം:1960-ൽ ജനിച്ചവർ
വർഗ്ഗം:ഡിസംബർ 1-ന് ജനിച്ചവർ
വർഗ്ഗം:ഹിന്ദി ചലച്ചിത്രപിന്നണിഗായകർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:മികച്ച ഗായകനുള്ള ദേശീയ ചലച്ചിത്രപുരസ്കാരം ലഭിച്ചവർ
വെടക്ക്

ഉത്തര മലബാറിലും തൃശൂരിലെ ചിലയിടങ്ങളിലും പ്രയോഗത്തിലുള്ള ഒരു നാടൻ പദം. മോശം,ചീത്ത എന്നിങ്ങനെ അർഥം. ഉദാഹരണം “ഇന്നലത്തെ കറി വെടക്കായിട്ടുണ്ട്”. മലബാറിൽ “വെടക്കാക്കി തനിക്കാക്കുക“ എന്ന് ഒരു പഴമൊഴി ഉണ്ട്. തനിക്ക് ആവശ്യമുള്ള ഒരു വസ്തു ചീത്തയാണെന്ന് മറ്റുള്ളവർക്കു മുന്നിൽ പറഞ്ഞ ശേഷം ക്രമേണ സ്വയം കൈക്കലാക്കുക എന്ന് ധ്വനി.

വർഗ്ഗം:പദസൂചികൾ
പെപ്പർ സ്പ്രേ

സ്വയരക്ഷയ്ക്കായി വ്യക്തികളും സംഘർഷമേഖലകളിൽ ജനക്കൂട്ടത്തെ നിയന്ത്രിക്കാൻ സേനാവിഭാഗങ്ങളും ഉപയോഗിച്ചുവരുന്ന രാസ സംയുക്തമാണ് **പെപ്പർ സ്‌പ്രേ**. പെപ്പർ സ്‌പ്രേയിലടങ്ങിയിരിക്കുന്ന ഒലിയോ റെസീൻ വിഭാഗത്തിൽപ്പെടുന്ന രാസ വാതകം മുന്നിലുള്ളവരെ സ്വയം പ്രതിരോധത്തിലാക്കുന്നു. രൂക്ഷമായ കണ്ണെരിച്ചിൽ, കണ്ണീർ പ്രവാഹം, വേദന, താത്കാലികമായ അന്ധത, കടുത്ത ചുമ, ശ്വാസം മുട്ടൽ തുടങ്ങിയവയാണ് ഇത് പ്രയോഗിച്ചാലുണ്ടാവുക. പെപ്പർ സ്‌പ്രേ സാധാരണഗതിയിൽ മാരകമല്ലെങ്കിലും അപൂർവമായി ഇതിന്റെ പ്രയോഗത്തെത്തുടർന്നുള്ള ആഘാതത്തിൽ മരണം സംഭവിച്ചതായി റിപ്പോർട്ടു ചെയ്യപ്പെട്ടിട്ടുണ്ട്. 
## ഘടകങ്ങൾ
മുളകുവർഗ സസ്യങ്ങളുടെ ഫലങ്ങളിൽ നിന്ന് വേർതിരിച്ചെടുക്കുന്ന കാപ്‌സെയ്‌സിൻ എന്ന രാസവസ്തുവാണ് പെപ്പർസ്‌പ്രേയുടെ മുഖ്യഘടകം. കുരുമുളകും ഇതിന്റെ ഉത്പാദനത്തിന് ആവശ്യമാണ്. 
## ഫലങ്ങൾ
സാധാരണഗതിയിൽ അര മണിക്കൂർ മുതൽ നാലഞ്ചു മണിക്കൂർ വരെ ഇതിന്റെ ഫലം നീളാം. തുടർച്ചയായി കണ്ണിലേക്ക് പ്രയോഗിച്ചാൽ അത് കാഴ്ച തകരാറിലാക്കാനും സാധ്യതയുണ്ട്.
## വിവിധ രാജ്യങ്ങളിലെ ഉപയോഗം
*ഇന്ത്യയിൽ : 2014 ൽ പാർലമെന്റ് സമ്മേളനത്തിനിടെ ആന്ധ്രാ പ്രദേശ് എം.പി രാജഗോപാലിനെ, പെപ്പർ സ്പ്രേ പ്രയോഗത്തെത്തുടർന്ന് സ്പീക്കർ സസ്പെന്റ് ചെയ്തിരുന്നു.


## പുറം കണ്ണികൾ
*Are guns more effective than pepper spray in an Alaska bear attack? 

വർഗ്ഗം:സ്വയരക്ഷ
വർഗ്ഗം:ജൈവരസതന്ത്രം
ഓല

തെങ്ങ്, പന എന്നിവയുടെ നീണ്ട ഇലകൾക്കാണ് **ഓല** എന്നു പറയുന്നത്. ഇതിന്റെ ഇലയ്ക്ക് ധാരാളം കീറുകൾ ഉണ്ടാകും. വായു കടന്നു പോകാനുള്ള സൌകര്യത്തിനു വേണ്ടിയാണ് ഇത്.
തെങ്ങിന്റെ ഓല അടുപ്പിൽ തീ കത്തിക്കാനും, അത് കെട്ടുകളാക്കി ചൂട്ട് എന്നു പേരിൽ രാത്രി യാത്രയ്ക്കുള്ള വിളാക്കായും പണ്ട് ഉപയോഗിച്ചിരുന്നു. പനയോലകൾ ഓലക്കുട നിർമ്മിക്കാനും എഴുതാനും ഉപയോഗിച്ചിരുന്നു. എഴുത്താണി ഉപയോഗിച്ചാണ് ഇതിൽ എഴുതിയിരുന്നത്. വീടുകളുടെ മേൽക്കൂര മേയാൻ ഓലകൾ വ്യാപകമായി ഉപയോഗിച്ചു പോന്നിരുന്നു.

## ചിത്രശാല

File:Olapanth_-_ഓലപന്ത്.JPG|തെങ്ങോല കൊണ്ടുണ്ടാക്കിയ പന്ത്
File:Bird-made-from-coconut-leaves.jpg|തെങ്ങോലക്കിളി


വർഗ്ഗം:സസ്യഭാഗങ്ങൾ
വർഗ്ഗം:തെങ്ങ്
കഞ്ഞിവെള്ളം

അരി വെന്തു കിട്ടുന്ന വെള്ളം. പൊതുവെ വെള്ള നിറത്തിലാണ് കഞ്ഞി വെള്ളം ഉണ്ടാകുക. ഊറിക്കൂടിയാൽ അതിൽ പാട കാണാറുണ്ട്. കഞ്ഞി വെള്ളം പഴകിയാൽ കാടി എന്നു പറയും. കഞ്ഞി വെള്ളത്തിൽ ധാരാളം ഗ്ലൂക്കോസ് അടങ്ങിയിരിക്കുന്നു. ക്ഷീണം മാറാൻ ചൂടുള്ള കഞ്ഞി വെള്ളം ധാരാളം കുടിക്കുന്ന ശീലം മലയാളിക്ക് ഒരു കാലത്ത് ഉണ്ടായിരുന്നു. പഞ്ഞ മാസങ്ങളീൽ കഞ്ഞി വെള്ളം മാത്രമായിരുന്നു പല ആളുകളുടെയും ഭക്ഷണം.

വർഗ്ഗം:പാനീയങ്ങൾ
ഫുട്ബോൾ നിയമങ്ങൾ

ഫുട്ബോൾ നിയമങ്ങൾ The Laws of the Game എന്നാണറിയപ്പെടുന്നത്. ഈ നിയമങ്ങളനുസരിച്ച് ആദ്യമായി കളിച്ചത് കേംബ്രിഡ്ജ് യൂണിവേഴ്സിറ്റിയിലാണ്. ഇവ എഴുതിയത് ഇന്റർനാഷണൽ ഫുട്ബോൾ അസോസിയേഷൻ ബോർഡും പ്രസിദ്ധീകരിച്ചത് ഫിഫയുമാണ്.

നിയമം 1:കളി മൈതാനം
നിയമം 2: പന്ത് 
നിയമം 3: കളിക്കാരുടെ അംഗം 
നിയമം 4:കളിക്കാരുടെ വസ്തുക്കൾ 
നിയമം 5:റെഫറി
നിയമം 6:രണ്ടാമത്തെ റെഫറി
നിയമം 7:കളിയുടെ സമയം 
നിയമം 8:കളിയുടെ ആരംഭവും പുനരാരംഭവും 
നിയമം 9:പന്തിന് പോവാനുള്ള അതിർത്തികൾ 
നിയമം 10:നേട്ടം ഉണ്ടാക്കാനുള്ള വഴി 
നിയമം 11:ഓഫ്‌സൈഡ് 
നിയമം 12:ഫൗളുകൾ 
നിയമം 13:ഫ്രീ കിക്കുകൾ (നേരിട്ടും അല്ലാതെയും)
നിയമം 14:പെനാൽറ്റി
നിയമം 15:പന്ത് എറിയൽ 
നിയമം 16:ഗോൾ കിക്ക് 
നിയമം 17:കോർണർ കിക്ക്

വർഗ്ഗം:ഫുട്ബോൾ
ജാവൻ കടുവ

ഇൻഡോനേഷ്യയിലെ ജാവാ ദ്വീപിൽ വസിച്ചിരുന്ന കടുവകളാണ്‌ **ജാവൻ കടുവകൾ** (Panthera tigris sondaica). 1980 നോടടുപ്പിച്ച്‌ ഈ ഇനം ഭൂമിയിൽ നിന്ന് ഇല്ലാതായി.
## അവലംബം

വർഗ്ഗം:ഇന്തോനേഷ്യയിലെ സസ്തനികൾ
വർഗ്ഗം:കടുവകൾ
മലയാള ചെറുകഥാകൃത്തുകൾ

*വേങ്ങയിൽ കുഞ്ഞിരാമൻ നായനാർ(കേസരി)
*അമ്പാടി നാരായണപ്പൊതുവാൾ
*സി. എസ്. ഗോപാലപ്പണിക്കർ
*മൂർക്കോത്തു കുമാരൻ
*കെ. സുകുമാരൻ
*ഇ. വി. കൃഷ്ണപിള്ള
*വി.ടി. ഭട്ടതിരിപ്പാട്
*മുത്തിരിങ്ങോട്ട് ഭവത്രാതൻ നമ്പൂതിരിപ്പാട്
*കാരൂർ നീലകണ്ഠപ്പിള്ള
*പി. കേശവദേവ്
*ലളിതാംബിക അന്തർജനം
*വൈക്കം മുഹമ്മദ് ബഷീർ
*പൊൻകുന്നം വർക്കി
*തകഴി ശിവശങ്കരപ്പിള്ള
*എസ്.കെ. പൊറ്റെക്കാട്ട്
*ഉറൂബ് പി. സി. കുട്ടികൃഷ്ണൻ
*പുളിമാന പരമേശ്വരൻപിളള
*നാഗവള്ളി ആർ.എസ്. കുറുപ്പ്
*മുട്ടത്തു വർക്കി
*വെട്ടൂർ രാമൻ നായർ
*കെ. സരസ്വതി അമ്മ
*ടി. കെ. സി. വടുതല
*എൻ. പി. ചെല്ലപ്പൻ നായർ
*ഇ. എം. കോവൂർമാർഷൽ
*എം. എൻ. ഗോവിന്ദൻ നായർ
*ചെറുകാട്
*എം. ഗോവിന്ദൻ
*ഐ. കെ. കെ. എം
*എം. ടി. വാസുദേവൻ നായർ
*ആനന്ദക്കുട്ടൻ
*പി. കെ.രാജരാജ വർമ
*വേളൂർ കൃഷ്ണൻകുട്ടി
*പി. സുബ്ബയാപിള്ള
*എൻ.പി. മുഹമ്മദ്
*ടി. പദ്മനാഭൻ
*മാധവിക്കുട്ടി
*കോവിലൻ
*ജി. വിവേകാനന്ദൻ
*പോഞ്ഞിക്കര റാഫി
*പാറപ്പുറത്ത്
*നാന്തനാർ
*കെ.ടി. മുഹമ്മദ്
*പട്ടത്തുവിള കരുണാകരൻ
*എൻ. മോഹനൻ
*ജി. എൻ. പണിക്കർ
*സി. വി. ശ്രീരാമൻ
*വൈശാഖൻ
*രാജലക്ഷ്മി

*കാക്കനാടൻ
*ഒ. വി. വിജയൻ
*വി. കെ. എൻ
*ആനന്ദ്
*എം. പി. നാരായണപിള്ള
*പുനത്തിൽ കുഞ്ഞബ്ദുള്ള
*എം. മുകുന്ദൻ
*സേതു
*എം. സുകുമാരൻ

*സക്കറിയ
*പി. പത്മരാജൻ
* വി. പി. ശിവകുമാർ
*എസ്. വി. വേണുഗോപൻ നായർ
*എൻ. എസ്. മാധവൻ
*മുണ്ടൂർ കൃഷ്ണൻകുട്ടി
*ശത്രുഘ്നൻ
*തേക്കിൻകാടു ജോസഫ്
*ടി. വി. കൊച്ചുവാവ
*വി. എസ്. അനിൽകുമാർ
*സി. വി. ബാലകൃഷ്ണൻ
*യു. കെ. കുമാരൻ
*എൻ. പ്രഭാകരൻ
*പി. സുരേന്ദ്രൻ
*വി. ആർ. സുധീഷ്
*വി.ബി.  ജ്യോതി രാജ്
*എം. രാജീവ്കുമാർ
*അഷിത
*ബി. മുരളി
*ബെന്യാമിൻ
*സന്തോഷ് ഏച്ചിക്കാനം
*സുസ്മേഷ് ചന്ത്രോത്ത്
*അശോകൻ ചരുവിൽ
*സുഭാഷ് ചന്ദ്രൻ
*പി. രഘുനാഥ്
*ടി.പി. വേണുഗോപാലൻ
*പി.എഫ്. മാത്യൂസ് 
*ജോർജ് ജോസഫ് കെ.
*സിതാര. എസ്.
*ഇന്ദു മേനോൻ 
*മനോജ് ജാദവേദര് 
*ഇന്ദുചൂഡൻ കിഴക്കേടം 
*സോക്രട്ടീസ് കെ. വാലത്ത്
*അർഷാദ് ബത്തേരി
*രാജേഷ് ശ്രീധർ
വർഗ്ഗം:മലയാള കഥാകൃത്തുക്കൾ
ബ്രൂസ് ഡേൺ

ഒരു അമേരിക്കൻ ചലച്ചിത്രനടനാണ് **ബ്രൂസ് മക്‌ലീഷ് ഡേൺ**(ജനനം: ജൂൺ 4, 1936). ഏകദേശം എൺപതോളം ചിത്രങ്ങളിൽ അഭിനയിച്ചിട്ടുണ്ട്. സഹനടൻ, വില്ലൻ വേഷങ്ങളാണ് കൂടുതലും ചെയ്തിട്ടുള്ളത്. 1978-ൽ *കമിംഗ് ഹോം* എന്ന ചിത്രത്തിന് മികച്ച സഹനടനുള്ള അക്കാഡമി അവാർഡ് നാമനിർദ്ദേശവും 2013-ൽ *നെബ്രാസ്ക* എന്ന ചിത്രത്തിന് മികച്ച സഹനടനുള്ള അക്കാഡമി അവാർഡ് നാമനിർദ്ദേശവും ലഭിച്ചു.  ‘നെബ്രാസ്ക’ എന്ന ചിത്രത്തിലെ അഭിനയത്തിന് ബ്രൂസ് ഡേൺ 66-ആമത് കാൻ ചലച്ചിത്രോൽസവത്തിൽ മികച്ച നടനായി തിരഞ്ഞെടുക്കപ്പെട്ടു.

## പുരസ്ക്കാരങ്ങൾ
## Awards and nominations

## അവലംബം

## പുറത്തേക്കുള്ള കണ്ണികൾ
* 
* 
* ബ്രൂസ് ഡേൺ, യൂണിവേഴ്സിറ്റി ഓഫ് വിസ്കോൺസിൻ
* ആക്റ്റേഴ്സ് സ്റ്റുഡിയോ ഓഡിയോ കളക്ഷൻ 
* 
* സിനിമാ റിട്രോ
ആരഗ്വധാരിഷ്ടം

ആരഗ്വധം എന്നാൽ കൊന്ന എന്ന് അർഥം. കൊന്നയുടെ ഇല, വേര്, പൂവ് എന്നിവ ആയുർവേദ മരുന്നുകൾക്ക് ഉപയോഗിക്കുന്നു. ഇവ ചേർന്ന അരിഷ്ടമാണ് **ആരഗ്വധാരിഷ്ടം**.

വർഗ്ഗം:അരിഷ്ടങ്ങൾ
കേരളത്തിലെ ചിത്രകാരന്മാരുടെ പട്ടിക

*രാജാ രവിവർമ്മ
*രാമവർമ്മരാജ
*എം.വി. ദേവൻ
*ജയപാലപ്പണിക്കർ
*ആർട്ടിസ്റ്റ് നമ്പൂതിരി
*സി. കെ. രാമകൃഷ്ണൻനായർ
*സി.എൻ. കരുണാകരൻ
*അജയകുമാർ
*വി. അച്ചുതൻപിള്ള
*ജി. അരവിന്ദൻ
*ലതാദേവി. എൻ. ബി 
*അപ്പുക്കുട്ടൻ ആചാരി
*അൽഫോൻസ
*ആന്റണി ദേവസ്സി
*ടി.ആർ. ഉപേന്ദ്രനാഥ്
*കവിത ബാലകൃഷ്ണൻ
*ടി. കലാധരൻ
*മമ്മിയൂർ കൃഷ്ണൻകുട്ടി നായർ
*എഡ്മണ്ട് തോമസ് ക്ലിന്റ്
*കാട്ടൂർ ജി. നാരായണപിള്ള
*പി. കേശവൻകുട്ടി
*കെ.പി. കൃഷ്ണകുമാർ
*ചിറയിൻകീഴ് ശ്രീകണ്ഠൻ നായർ
*ഗായത്രി
*കെ. ജനാർദ്ദനൻ
*ജസ്റ്റിൻ പൊൻമണി
*പി.എസ്. ജലജ
*പി. ഗംഗാധരൻ
*ബി.ഡി. ദത്തൻ
*എം.ആർ.ഡി. ദത്തൻ
*പി.കെ. നന്ദകുമാർ 
*എസ്. നന്ദഗോപാൽ
*പി.വി.ജി. നായർ
*ധർമ്മരത്നം. സി. വി.
*എൻ. എൻ. നമ്പ്യാർ
*കെ. മാധവമേനോൻ
*നാരായണൻ അക്കിത്തം
*കെ. ആർ. രവിവർമ്മ
*കെ. പ്രഭാകരൻ
*ടി. കെ. പത്മിനി
*പി.എസ്. പുണിഞ്ചിത്തായ
*പൂജപ്പുര സുകു
*സി.എൽ. പൊറിഞ്ചുക്കുട്ടി
*കെ. എ. ഫ്രാൻസിസ് 
*ഫ്രാൻസിസ് കോടങ്കത്ത്
*ബാബു നമ്പൂതിരി
*ആർ. ബി. ഭാസ്കരൻ
*ബാലകൃഷ്ണക്കുറുപ്പ്
*സി. വി. ബാലൻനായർ
*ബാലൻ നമ്പ്യാർ
*മംഗളാഭായി തമ്പുരാട്ടി
*മദനൻ
*രതീഷ്. ടി
*ആർ. രവീന്ദ്രനാഥ്
*പ്രസാദ് രാഘവൻ
*മലയാറ്റൂർ രാമകൃഷ്ണൻ
*എ. രാമചന്ദ്രൻ
*ജി. രാജേന്ദ്രൻ
*രാജൻ കാക്കനാടൻ
*കെ. ടി. രാമവർമ്മ
*കെ. രാധാകൃഷ്ണൻ
*എസ്. എൽ. ലാരിയസ്
*പാരീസ് വിശ്വനാഥൻ
*സി. വി. വിവേകനന്ദൻ
*വി. ശങ്കരമേനോൻ
*സി. രാജരാജവർമ്മ
*പി. എസ്. ശിവൻ
*അത്തിപ്പറ്റ ശിവരാമൻ
*സന്തോഷ് ആശ്രാമം
*ടി. എ, സുകുമാരമേനോൻ
*സുരേഷ് കൂത്തുപറമ്പ്
*കെ. ജി. സുബ്രഹ്മണ്യം
*ജി. സോമനാഥൻ
*ഹരിദാസൻ. കെ. വി
*യൂസഫ് അറയ്ക്കൽ
*കെ.പി. റെജി
*അനിൽകുമാർ സി
*അനിൽകുമാർ വി സി
*അനിരുദ്ധൻ എട്ടുവീട്ടിൽ
*അനീഷ്കുമാർ പി കെ
*അനൂപ് എസ് കളരിക്കൽ
*സുനിൽ കുളനട
*ബാര ഭാസ്കരൻ
*സി ടി അജയകുമാർ
*ധനരാജ് കീഴറ
*ഗണേഷ് കുമാർ കുഞ്ഞിമംഗലം‍
*ടി.കെ. പത്മിനി
*രാജേന്ദ്രൻ പുല്ലൂർ
*ശ്രീജ പള്ളം

## അവലംബം
*ചിത്രകല ഒരു സമഗ്ര പഠനം
*
## പുറം കണ്ണികൾ
*http://www.thehindu.com/features/cinema/tracing-an-artistic-journey/article2974036.ece
*http://ajaysekher.net/2010/10/10/kachana-ganga-artists-retreat/
*http://www.lalithkala.org/directory?field_category_value=All&sort_by=field_fullname_value&sort_order=ASC&page=2

വർഗ്ഗം:കേരളവുമായി ബന്ധപ്പെട്ട പട്ടികകൾ
പോൾ എർദൊഷ്

ഒരു ഹംഗേറിയൻ ഗണീത ശാസ്ത്രജ്ഞനാണ് **പോൾ എർദൊഷ്**.20-ആം നൂറ്റാണ്ടിൽ ഗണിതശാസ്ത്രത്തിന്  ഏറ്റവുമധികം സംഭാവനകൾ നൽകിയ ഗണിതജ്ഞനായി കണക്കാക്കപ്പെടുന്നു.എർദൊഷിന്റെ ഒരു പ്രത്യേകത ഗണിതശാസ്ത്രത്തെ ഒരു സാമൂഹിക ദൗത്യമാക്കി എന്നതാണ്.തന്റെ ജീവിത കാലത്തിനിടെ അദ്ദേഹം 511-ഓളം ഗണിതശാസ്ത്രജ്ഞരുമായി സഹകരിച്ച് 1525-ഓളം പേപ്പറുകൾ പ്രസിദ്ധീകരിച്ചു. ഈ വ്യത്യസ്ത ശൈലിയും കിറുക്കൻ ജീവിതവും അദ്ദേഹത്തെ 20-ആം നൂറ്റാണ്ടിലെ ഏറ്റവും പ്രശസ്തനായ ഗണിത ശാസ്ത്രജ്ഞനാക്കി മാറ്റി.

ടൈം മാസിക ഒരിക്കൽ അദ്ദേഹത്തെ വിശേഷിപ്പിച്ചത് *കിറുക്കന്മാരുടെ കിറുക്കൻ*(*The Oddball's Oddball*) എന്നാണ്.ഗണസിദ്ധാന്തം,സംഖ്യാസിദ്ധാന്തം,വിശകലന ഗണിതം,ഗ്രാഫ് തിയറി,കോംബിനേറ്റൊറിക്സ്,അപ്രോക്സിമേഷൻ തിയറി എന്നീ മേഖലലളിലെല്ലാം അദ്ദേഹം പുതിയ വഴികൾ വെട്ടിത്തുറന്നു.

## ജനനം,ജീവിതം,വിദ്യാഭ്യാസം,മരണം

## വ്യക്തിത്വം

## സംഭാവനകൾ
ഏറ്റവുമധികം ഗണിതശാസ്ത്ര പ്രബന്ധങ്ങൾ അവതരിപ്പിച്ച ഗണിത ശാസ്ത്രജ്ഞനാണ് പോൾ എർദൊഷ്.ലെയൻഹാർട് ഓയ്ലർ മാത്രമാണ് ഇക്കാര്യത്തിൽ അദ്ദേഹവുമായി താരതമ്യത്തിന് പ്രസക്തിയുള്ള മറ്റൊരു ഗണിത ശാസ്ത്രജ്ഞൻ.ഓയ്ലർ ഏതാണ്ടെല്ലാ പ്രബന്ധങ്ങളും ഒറ്റയ്ക്കാണ് തയ്യാറാക്കിയതെങ്കിൽ എർദൊഷ്ന്റെ 1525 പ്രബന്ധങ്ങളിൽ 511 പേരോട് സഹകരിച്ചു.

### എർദൊഷ് പ്രോബ്ലെം

### സഹകരിച്ചവർ
അദ്ദേഹവുമായി സഹകരിച്ച് ഏറ്റവുമധികം പ്രബന്ധങ്ങൾ പ്രസിദ്ധീകരിച്ചത് ഹംഗേറിയൻ ഗണിത ശാസ്ത്രജ്ഞനായ ആൻഡ്രാഷ് സർകോസി(András Sárközy)യാണ്;62 പേപ്പറുകൾ.ആൻഡ്രാഷ് ഹജ്നാൽ (András Hajnal):56,അമേരിക്കൻ ഗണിത ശാസ്ത്രജ്ഞൻ (Ralph Faudree) : 50 എന്നിവരാണ് വ്യാപകമായി സഹകരിച്ച മറ്റ് രണ്ട് പേർ.

## എർദൊഷ് നമ്പർ

## ഇത് കൂടെ

## പുറത്തേക്കുള്ള കണ്ണികൾ

## അവലംബം


വർഗ്ഗം:ഗണിതശാസ്ത്രജ്ഞർ
വർഗ്ഗം:20-ആം നൂറ്റാണ്ടിലെ ഗണിതശാസ്ത്രജ്ഞർ
വർഗ്ഗം:1913-ൽ ജനിച്ചവർ
വർഗ്ഗം:ഹംഗറി
വർഗ്ഗം:ഹംഗേറിയൻ നിരീശ്വരവാദികൾ
വർഗ്ഗം:നിരീശ്വരവാദികളായ ജൂതന്മാർ
വർഗ്ഗം:ഹംഗേറിയൻ ജൂതർ
വർഗ്ഗം:സംഖ്യാ സിദ്ധാന്തകർ
വർഗ്ഗം:പ്രിൻസ്റ്റൺ യൂനിവേഴ്സിറ്റി അദ്ധ്യാപകർ
പി.എസ്. പുണിഞ്ചിത്തായ

ഭാരതീയനായ ചിത്രകാരനാണ് **പുണ്ഡൂർ ശങ്കരനാരായണ പുണിഞ്ചിത്തായ** എന്ന **പി.എസ്. പുണിഞ്ചിത്തായ**.  ജലച്ചായ ചിത്രരചനാസങ്കേതത്തിൽ പുതിയ ഭാവുകത്വം പകർന്നവരിൽ പ്രമുഖനാണ്.
ലഘുചിത്രം|പുണിഞ്ചിത്തായ് കൊല്ലം ബീച്ച് ഫെസ്റ്റ് ഉദ്ഘാടനം ചെയ്യുന്നു 2019
 
## ജീവിതരേഖ
ദക്ഷിണ ഭാരതത്തിലെ പ്രശസ്തനായ ജലച്ചായ ചിത്രകാരൻ. കാസർഗോഡ് ജില്ലയിലെ കാറഡുക്ക എന്ന ഗ്രാമത്തിൽ താമസിക്കുന്നു. മൈസൂരു ചാമരാജ ഫൈൻ ആർട്സിൽനിന്നാണ് ബിഎഫ്എ നേടി. പഠിക്കുമ്പോൾത്തന്നെ മുംബൈ ജഹാംഗീർ ആർട്ട് ഗ്യാലറിയിൽ ചിത്രപ്രദർശനം നടത്തി. മുംബൈ നൂതന ജെജെ സ്കൂൾ ഓഫ് ആർട്സിൽ നിന്ന് ഉന്നതപഠനം പൂർത്തിയാക്കി. നിരവധി സർവകലാശാലകളിൽ വിസിറ്റിങ് ഫാക്കൽറ്റിയായ ഇദ്ദേഹം കേരള, കർണാടക ലളിതകലാ അക്കാദമിയിൽ അംഗമായി പ്രവർത്തിച്ചു. ഇന്ത്യക്കകത്തും പുറത്തും നിരവധി തവണ ഏകാംഗപ്രദർശനം നടത്തി.

അറിയപ്പെടുന്ന ഫ്രീലാൻസ് ആർട്ടിസ്റ്റാണ്. ജലച്ചായം മാധ്യമമാക്കിയാണു കൂടുതൽ ചിത്രങ്ങളും വരച്ചത്. മറ്റു മാധ്യമങ്ങളും ഉപയോഗിച്ചുവരുന്നു. പ്രകൃതിദൃശ്യങ്ങൾ തനതായ ശൈലിയിൽ വരയ്ക്കുന്നു. ആധുനികചിത്രകലയുടെ പ്രോയോക്താവാണ്. കാരഡുക്കയിൽ കാഞ്ചൻഗംഗ കലാഗ്രാമം സ്ഥാപിച്ചു. ഇത് ഒരു റൂറൽ ആർട്ട് ഗാലറി ആണ്. മാത്രമല്ല കലാകാരന്മാർക്ക് ഇവിടെ താമസിച്ച് ചിത്രം വരയ്ക്കാനുള്ള സൗകര്യമുണ്ട്. 1997ൽ അദ്ദേഹത്തിനു കർണ്ണാടക ലളിതകലാ അക്കാദമിയുടെ സീനിയർ ആർട്ടിസ്റ്റിനുള്ള പുരസ്കാരം ലഭിച്ചിട്ടുണ്ട്. തിരുവനന്തപുരത്തെയും മുംബൈയിലേയും മാംഗലൂരുവിലേയും മൈസുരുവിലേയും മ്യൂസിയങ്ങളിൽ പുണിഞ്ചിത്തായയുടെ ചിത്രങ്ങൾ പ്രദർശിപ്പിച്ചിട്ടുണ്ട്.

കാർഷികവൃത്തിയാണ് അദ്ദേഹം തന്റെ മറ്റൊരു പ്രധാന പ്രവർത്തനമായി കരുതുന്നത്. ചെറിയ ഒരു അരുവിയുടെ തീരത്തുള്ള വിശാലമായ തന്റെ കൃഷിസ്ഥലത്ത് ഏറ്റവും ആധുനികമായ കൃഷിരീതികൾ അവലംബിച്ചുവരുന്നു. ചാമുണ്ടി ദേവസ്ഥാനം എന്ന തെയ്യസ്ഥാനവും ഇവിടെയുണ്ട്. 

ഇദ്ദേഹത്തിന്റെ മകൻ പ്രവീൺ ശില്പവിദ്യ ശാസ്ത്രീയമായി അഭ്യസിച്ചതാണ്. എന്നാൽ ലാൻഡ്സ്കേപ്പിങ് മേഖലയിൽ പ്രവർത്തിച്ചുവരുന്നു.

## കാഞ്ചൻഗംഗ കലാഗ്രാമം
മുംബൈ ഫൈൻ ആർട്സിൽ പഠിച്ചു. തുടർന്ന് തിരികെ കേരളത്തിലെത്തി.കാസർഗോഡ് സ്ഥിരതാമസമാക്കി.സ്വന്തം ഗ്രാമത്തിൽ തന്നെ ചിത്രകലാ-ശില്പകലാകാരന്മാർക്കായി കാഞ്ചൻഗംഗ എന്ന കലാഗ്രാമം തുടങ്ങി. ചിത്രകാരന്മാർക്ക് ഇവിടെ താമസിച്ചു ജോലി ചെയ്യാൻ സൗകര്യമുണ്ട്.കാസർഗോഡ് നിന്ന് 18 കി.മീ. അകലെ ശാന്തിനഗർ എന്ന സ്ഥലത്തിനടുത്താണ് ഇത് സ്ഥിതി ചെയ്യുന്നത്.കേരള ലളിത കലാ അക്കാഡമി ക്യാമ്പുകളിൽ പങ്കെടുക്കാറുണ്ട്.  
## പുരസ്കാരങ്ങൾ
*കേരള ലളിതകലാ അക്കാദമി പുരസ്കാരം
*കർണാടക ലളിത കലാ അക്കാദമി പുരസ്കാരം(1997)
*കർണ്ണാടക ലളിതകലാ അക്കാദമിയുടെ എക്സികുട്ടീവ് മെമ്പർ
## അവലംബം


## പുറത്തേക്കുള്ള കണ്ണികൾ
*http://ajaysekher.net/2010/10/10/kachana-ganga-artists-retreat/
*http://www.thehindu.com/todays-paper/tp-national/tp-kerala/painting-exhibition-inaugurated/article3141573.ece
*http://www.lalithkala.org/artworks?field_type_value=All&field_genres_value=All&field_medium_value=Watercolor&field_material_value=Paper&page=3
*http://www.thehindu.com/todays-paper/tp-national/tp-kerala/a-feast-for-art-lovers-in-kochi/article3127205.ece
*http://utharadesamonline.com/tourism&action=show
*http://mangaloreantimes.com/news/viewers/display_news.php?news_id=1386
*http://www.hindu.com/2005/10/06/stories/2005100617150300.htm
*http://www.hindu.com/thehindu/thscrip/print.pl?file=2005010801590300.htm&date=2005/01/08/&prd=th&
*http://spaceoutkerala.blogspot.in/2007_06_01_archive.html
*http://www.hindu.com/2005/12/24/stories/2005122415910300.htm
വർഗ്ഗം:ഇന്ത്യൻ ചിത്രകാരന്മാർ
 വർഗ്ഗം:കേരളത്തിലെ ചിത്രകാരന്മാർ
ഇഗ്ഗോണി പുഷ്പ ലളിത

ചർച്ച് ഓഫ് സൗത്ത് ഇന്ത്യയുടെ ആന്ധ്രപ്രദേശ് സംസ്ഥാനത്തിലെ നന്ദ്യാൽ ബിഷപ്പാണ് **ഇഗ്ഗോണി പുഷ്പ ലളിത** എന്ന പുരോഹിത. തെക്കൻ ഏഷ്യയിലെ ആദ്യ വനിത ബിഷപ് എന്ന ബഹുമതിയും ഇവർക്ക് സ്വന്തം. 1956 നവമ്പർ 22 നു, ആന്ധ്രപ്രദേശിലെ കുർണൂൽ ജില്ലയിലെ, ദിഗുവപ്പാട് വില്ലേജിൽ ഇഗ്ഗോണി രത്ന സ്വാമിയുടെയും ദാനാമ്മയുടെയും മകളായി ഒരു കർഷക കുടുംബത്തിൽ  ജനിച്ച ഇവരുടെ ഹൈസ്കൂൾ വിദ്യാഭ്യാസവും കോളേജ് പഠനവും കത്തോലിക്കാ സ്ഥാപനങ്ങളിലായിരുന്നു. സാമ്പത്തിക ശാസ്ത്രത്തിലും വേദാന്ത ശാസ്ത്രത്തിലും ബിരുദമുണ്ട്. തെക്കെ ഇന്ത്യയിലെ വിവിധ വില്ലേജുകളിൽ ഇവർ സേവനമനുഷ്ടിച്ചിട്ടുണ്ട്. 1984-ൽ വൈദിക പട്ടമണിഞ്ഞു.

## അവലംബം
*പ്രവാസ കൈരളി ന്യൂസ് 19-10-2013
*ദ് ഹിന്ദു 28-9-2013
മാഫിയ ശശി

**മാഫിയ ശശി** എന്നറിയപ്പെടുന്ന **ശശിധരൻ** മലയാള ചലചിത്രരംഗത്തെ പ്രമുഖ സ്റ്റണ്ട് മാസ്റ്ററാണ്. ദക്ഷിണേന്ത്യയിലെ എല്ലാ ഭാഷകളിലുമായി അദ്ദേഹം ആയിരത്തിലേറെ ചലച്ചിത്രങ്ങളിൽ സംഘട്ടനരംഗങ്ങൾ ചെയ്തു. മാഫിയ എന്ന ഹിന്ദി ചലച്ചിത്രത്തിൽ അദ്ദേഹം ചെയ്ത സംഘട്ടന രംഗങ്ങൾ സൂപ്പർ ഹിറ്റായപ്പോൾ അദ്ദേഹം മാഫിയ ശശി എന്ന പേരിൽ അറിയപ്പെടാൻ തുടങ്ങി. ഏതാനും സിനിമകളിൽ അഭിനയിച്ചിട്ടുമുണ്ട്.

## ജീവിതം
കണ്ണൂർ ചിറയിൻകീഴ് പുതിയവീട്ടിൽ ബാലന്റെയും സരസ്വതിയുടെയും മകനായി ജനിച്ചു. കണ്ണൂരിലെ ചിറക്കൽ രാജാസ് സ്കൂൾ, മദ്രാസ് ക്രിസ്റ്റ്യൻ കോളെജ് എന്നിവിടങ്ങളിൽ നിന്നു വിദ്യാഭ്യാസം നേടി. ശ്രീദേവിയാണു ഭാര്യ.. സന്ദീപ്, സന്ധ്യ എന്നിവർ മക്കൾ.
## അവലംബം


വർഗ്ഗം:മലയാളചലച്ചിത്രനടന്മാർ
മലയൻ കടുവ

കടുവയുടെ ഒരു ഉപവംശമായ മലയൻ കടുവ തെക്കുകിഴക്കൻ ഏഷ്യയിലെ മലയൻ ഉപദ്വീപിന്റെ തെക്കൻ ഭാഗങ്ങളിലാണ് കണ്ടുവരുന്നത്. മലേഷ്യ, തായ്‌ലൻഡ്‌ മുതലായ രാജ്യങ്ങളിലാണ് ഇവയുള്ളത്. ഇവയുടെ ശാസ്ത്രീയ നാമം: Panthera Tigris Jacksoni എന്നാണ്. മുമ്പ് മലയൻ കടുവകളെ ഇൻഡോ-ചൈനീസ്‌ കടുവകളുടെ ഉപവംശമായി കരുതിയിരുന്നു. എന്നാൽ 2004-ൽ ഈ കടുവകൾ പുതിയ ഒരു ഉപവംശമാണെന്ന് പഠനങ്ങളിൽ തെളിഞ്ഞു.    
## വെല്ലുവിളികൾ
മലയൻ കടുവയുടെ കരുത്തും ശക്തിയും മൂലം അവ വസിക്കുന്ന ചുറ്റുപാടിൽ മറ്റു മൃഗങ്ങളുടെ ഭീഷണി ഒട്ടും ഇല്ല. മനുഷ്യൻ തന്നെയാണ് മലയൻ കടുവയുടെ ഏറ്റവും വലിയ ഭീഷണി. പ്രധാനമായും വേട്ടയാടലും, വനനശീകരണം മൂലം സ്വാഭാവിക വാസസ്ഥലം നഷ്ടപ്പെടുന്നതുക്കൊണ്ടും കടുവകളുടെ എണ്ണം അപകടത്തിലായിരിക്കയാണ്. IUCN-ന്റെ കണക്കുപ്രകാരം കടുവയുടെ എല്ലാ ഉപവംശങ്ങളും വംശനാശ ഭീഷണി നേരിടുന്ന ജീവികളുടെ പട്ടികയിൽപ്പെടുന്നു. മലയൻ കടുവകൾ ഏകദേശം 500-700 എണ്ണം മാത്രം ഉണ്ടാകുമെന്നാണ് കണക്ക്.  
## ആഹാരരീതി
മലയൻ കടുവയുടെ പ്രധാന ആഹാരം മാൻ, കാട്ടുപന്നി, കരടി മുതലായവ ആണ്. അപുർവ്വമായി കന്നുകാലി, ആട് മുതലായ വളർത്തുമൃഗങ്ങളെയും ഇരയാക്കുന്നു.

## പ്രതേൃകതകൾ
മലയൻ കടുവകൾ മറ്റു ഉപവംശങ്ങളെ അപേക്ഷിച്ച് ഉയരം കുറഞ്ഞവയാണ്. ആൺ കടുവയുടെ ശരീര ഭാരം ഏകദേശം 100-120 കിലോ. ഗ്രാമും പെൺ കടുവയുടെ ശരീര ഭാരം ഏകദേശം 100 കിലോ.
ഗ്രാമും ആണ്. ഇവയുടെ ആയുസ്സ് 15-20 വർഷം വരെ ആണ്. കടുവകൾ നീന്താൻ സമർത്ഥരാണ്.

## അവലംബം
 	

വർഗ്ഗം:കടുവകൾ
വർഗ്ഗം:മാർജ്ജാരവംശം
വർഗ്ഗം:മലേഷ്യയിലെ സസ്തനികൾ
വർഗ്ഗം:തായ്‌ലാന്റിലെ സസ്തനികൾ
ാണ്
നിലമ്പൂർ രാധ കൊലക്കേസ്

നിലമ്പൂർ ബ്ലോക്ക് കോൺഗ്രസ് ഓഫീസ് തൂപ്പ്കാരിയായിരുന്ന 49 വയസ്സ് പ്രായമുള്ള ചിറയ്ക്കൽ വീട്ടിൽ രാധ കോൺഗ്രസ് ഓഫീസിൽ കൊല്ലപ്പെട്ടു. 2014 ഫെബ്രുവരി അഞ്ച് മുതൽ കാണാതായ രാധയുടെ മൃതദേഹം ഫെബ്രുവരി 10ന് ചുള്ളിയോട് ഉണ്ണിക്കുളത്ത് കുളത്തിൽ കണ്ടെത്തുകയായിരുന്നു. രാവിലെ മൃതദേഹം പുറത്തെടുത്ത് ഉച്ചയോടെ തന്നെ പ്രതികളെ കസ്റ്റഡിയിലെടുക്കുകയും വൈകുന്നേരത്തോടെ അറസ്റ്റ് രേഖപ്പെടുത്തുകയും ചെയ്തു. നിലമ്പൂർ ബ്ലോക്ക് കോൺഗ്രസ് ഓഫീസ് സെക്രട്ടറിയും മന്ത്രി ആര്യാടൻ മുഹമ്മദിന്റെ പേഴ്‌സണൽ സ്റ്റാഫിലെ അംഗവുമായ നിലമ്പൂർ എൽ.ഐ.സി. റോഡിലെ ബിജിന വീട്ടിൽ ബിജു നായർ, സുഹൃത്ത് ചുള്ളിയോട് ഉണ്ണിക്കുളം കുന്നശ്ശേരിയിൽ ഷംസുദ്ദീൻ എന്നിവരെയാണ് സി.ഐ എ.പി. ചന്ദ്രൻ അറസ്റ്റുചെയ്തത്. 

രാവിലെ ഒമ്പത് മണിയോടെ അടിച്ച് വാരാൻ എത്തിയ രാധയെ പത്ത് മണിയോടെ കഴുത്ത് ഞെരിച്ച് കൊന്നു, ചാക്കിലിട്ട് മറ്റ് ചപ്പ് ചവറുകളുടെ കൂടെ ഷംസുദ്ധീന്റെ ഓട്ടോയിൽ കൊണ്ട് പോയി കുളത്തിൽ ഉപേക്ഷിക്കുകയായിരുന്നു എന്നാണ് ആദ്യം പ്രതികൾ നൽകിയ മൊഴി. ഉണ്ണിക്കുളത്തെ കുളത്തെക്കുറിച്ച് ബിജുവിന് പറഞ്ഞുകൊടുത്തത് ഷംസുദ്ദീനാണ്. 

രാധയുടെ ആഭരണങ്ങൾ ഷംസുദ്ദീനിൽനിന്ന് കണ്ടെത്തി. രാധയുടെ വസ്ത്രങ്ങൾ കത്തിച്ചുകളയുകയും ചെരിപ്പ് ഉപേക്ഷിക്കുകയും, മൊബൈൽഫോൺ സിം ഊരിയശേഷം പല ഭാഗങ്ങളാക്കി വലിച്ചെറിയുകയും ചെയ്തു. ടവർ ലൊക്കേഷൻ തിരിച്ചറിയാതിരിക്കാൻ മൊബൈൽ ഫോൺ അങ്ങാടിപ്പുറം വരെ കൊണ്ട് പോയതിനു ശേഷമാണു കളഞ്ഞത്.

## പ്രതികളും ആരോപണവിധേയരും
നിലമ്പൂർ ബ്ലോക്ക് കോൺഗ്രസ് ഓഫീസ് സെക്രട്ടറിയും മന്ത്രി ആര്യാടൻ മുഹമ്മദിന്റെ പേഴ്‌സണൽ സ്റ്റാഫിലെ അംഗവുമായ നിലമ്പൂർ എൽ.ഐ.സി. റോഡിലെ ബിജിന വീട്ടിൽ ബിജു നായർ, സുഹൃത്ത് ചുള്ളിയോട് ഉണ്ണിക്കുളം കുന്നശ്ശേരിയിൽ ഷംസുദ്ദീൻ എന്നിവർ 2014 ഫെബ്രുവരി 10 ൻ അറസ്റ്റിലായി. ബിജു നായറിൻ 38 വയസ്സും ഷംസുദ്ദീൻ 29 വയസ്സും ആൺ പ്രായം.

## അന്വേഷണം
പ്രതികളായ ബിജു നായർ, ഷംസുദ്ദീൻ എന്നിവരെ അറസ്റ്റ് ചെയ്തത് സി.ഐ എ.പി. ചന്ദ്രൻ ആൺ. ഐ. ജി. എസ് ഗോപീനാഥിന്റെ നേതൃത്വത്തിൽ പ്രത്യേക അന്വേഷണ സംഘത്തെ ആഭ്യന്തര മന്ത്രി രമേഷ് ചെന്നിത്തല പ്രഖ്യാപിച്ചു. 

ജനനേന്ദ്രിയത്തിൽ മുറിവുള്ളതായി പോസ്റ്റ്മോർട്ടം റിപ്പോർട്ടിൽ ഉണ്ടെന്നും കൊല്ലപ്പെട്ടത് ബലാത്സംഗത്തിനിടെയെന്നും ഫെബ്രുവരി 11ന് മാധ്യമങ്ങൾ റിപ്പോർട്ട് ചെയ്തു. എന്നാൽ ബലാത്സംഗം നടന്നതായി തെളിവില്ലെന്ന് ഐ ജി എസ് ഗോപിനാഥ് ഫെബ്രുവരി 16ൻ വ്യക്തമാക്കി. ജനനേന്ത്രിയത്തിലെ മുറിവിൻ കാരണം ചൂൽ കുത്തി കയറ്റിയതാണെന്നും പോലീസ് അറിയിച്ചു.  കോഴിക്കോട് മെഡിക്കൽ കോളേജിലെ മൂന്നംഗ സംഘമാണ് പോസ്റ്റ്മോർട്ടം നടത്തിയത്. 

## ഉദ്ദേശ്യം
പ്രതി ബിജു നായർക്ക് മറ്റൊരു സ്ത്രീയുമായുള്ള ബന്ധം അറിയാമായിരുന്ന രാധ, ഈ വിവരം പുറത്തുപറയുമെന്ന് ഭീഷണിപ്പെടുത്തി പണം വാങ്ങിയിട്ടുണ്ട്, ഭീഷണി തുടർന്നപ്പോൾ കൊല്ലാൻ തീരുമാനിക്കുകയായിരുന്നു എന്നാണ് പോലീസ് നിഗമനം. 

## വിവാദങ്ങൾ
കൊലപാതകത്തിൽ പ്രതിഷേധിച്ച് സിപിഐ(എം)നിലമ്പൂർ നിയോജക മണ്ഡലത്തിൽ ഫെബ്രുവരി 12 ന് ഹർത്താൽ ആചരിച്ചു 

കൊലപാതകത്തിൽ ബിജു നായർ മാത്രമല്ല, മറ്റ് ചിലർക്ക് കൂടി പങ്കുണ്ടെന്നും മറ്റാർക്കൊക്കെയൊ വേണ്ടി ബിജു കുറ്റം ഏറ്റെടുക്കുകയാണെന്നും ഇതിനു മുമ്പും രണ്ട് വട്ടം വാഹനം കൊണ്ട് ഇടിച്ച് കൊലപ്പെടുത്താൻ ശ്രമിച്ചിട്ടുണ്ടെന്നും രാധയുടെ സഹോദരൻ ഭാസ്കരൻ ഫെബ്രുവരി 11ന് ആരോപിച്ചു. 

ഫെബ്രുവരി 15 ന് രാധയുടെ വീട് സന്ദർശിക്കാൻ എത്തിയ മന്ത്രി ആര്യാടൻ മുഹമ്മദിനെ സി.പി.എം പ്രവർത്തകർ കരിങ്കൊടി കാട്ടി. 

## വിചാരണ

## വിധി
2015 ഫെബ്രുവരി 12-ന് നിലമ്പൂർ കോൺഗ്രസ് ഓഫീസിൽ തുപ്പുജോലിക്കാരിയായ രാധയെ കൊലപ്പെടുത്തിയ കേസിൽ പ്രതികളായ ബിജു നായർക്കും ഷംസുദ്ദീനും കോടതി ജീവപര്യന്തം ശിക്ഷ വിധിച്ചു. മഞ്ചേരി ഒന്നാം അഡീഷണൽ സെഷൻസ് കോടതിയുടേതാണ് വിധി. 

## അവലംബം
കൂവപ്പള്ളി

കേരളത്തിൽ കോട്ടയം ജില്ലയിൽ കാഞ്ഞിരപ്പള്ളി താലൂക്കിൽപ്പെടുന്ന പാറത്തോട് പഞ്ചായത്തിലെ ഒരു ചെറുഗ്രാമമാണ് **കൂവപ്പള്ളി**. കാഞ്ഞിരപ്പള്ളിയിൽനിന്നും എരുമേലിയ്ക്ക് പോകുന്ന വഴിയിലാണ് കൂവപ്പള്ളി സ്ഥിതി ചെയ്യുന്നത്. റബ്ബർ തോട്ടങ്ങൾക്ക് പേരുകേട്ടതാണ് ഈ പ്രദേശം. ഒരു എഞ്ചിനീയറിംഗ് കോളേജുൾപ്പെടെ ഇവിടെ നാല് വിദ്യാഭ്യാസ സ്ഥാപനങ്ങളുണ്ട്. ഗ്രാമത്തിന്റെ പോസ്റ്റൽ കോഡ് 686518 ആണ്. ഏറ്റവും അടുത്തുള്ള പട്ടണങ്ങൾ കാഞ്ഞിരപ്പള്ളിയും എരുമേലിയുമാണ്. ഗ്രാമീണർ പ്രധാനമായും ക്രിസ്ത്യൻ, ഹിന്ദു, മുസ്ലീം വിഭാഗക്കാരാണ്. കാഞ്ഞിരപ്പള്ളി അമൽ ജ്യോതി കോളേജ് ഓഫ് എഞ്ചിനീയറിംഗ് ഇവിടുത്തെ പ്രധാന വിദ്യാഭ്യാസ സ്ഥാപനമാണ്. 

## ചരിത്രം
20-ാം നൂറ്റാണ്ടിൻ്റെ തുടക്കത്തിൽ തീരെ ജനവാസമില്ലാത്ത ഒരു പ്രദേശമായിരുന്ന കൂവപ്പള്ളി, കൊടുംവനങ്ങളാൽ മൂടപ്പെട്ടിരുന്നു. 1900 കളുടെ തുടക്കത്തിലെ കാർഷിക വികാസം കാഞ്ഞിരപ്പള്ളി പട്ടണത്തിൽ നിന്നും സമീപ ദേശങ്ങളിൽ നിന്നും ധാരാളം സിറിയൻ കത്തോലിക്കാ ക്രിസ്ത്യൻ കുടുംബങ്ങളെ ഇവിടേയ്ക്ക് കൊണ്ടുവരികയും അവർ കൂവപ്പള്ളിയിലും പരിസര പ്രദേശങ്ങളിലും കോളനികൾ സ്ഥാപിക്കുകയും ചെയ്തു. ആദ്യകാലത്തെ കുടിയേറ്റ കർഷകർ തെങ്ങ്, നെല്ല്, സുഗന്ധവ്യഞ്ജനങ്ങൾ എന്നിവയുടെ കൃഷിയിൽ വ്യാപൃതരായിരുന്നുവെങ്കിലും പിന്നീട് ഈ പ്രദേശം റബ്ബർ തോട്ടങ്ങളായി മാറി. വിവിധ ജാതിമത വിഭാഗത്തിൽപ്പെട്ട കൂടുതൽ ആളുകൾ ഈ പ്രദേശത്തേക്ക് കുടിയേറുകയും അവരുടെ പ്രധാന ഉപജീവനമാർഗ്ഗം കൃഷിയുമായി നേരിട്ടും അല്ലാതെയും ബന്ധപ്പെട്ടിരിക്കുകയും ചെയ്യുന്നു. കാഞ്ഞിരപ്പള്ളിയിലെ കത്തീഡ്രൽ പള്ളിക്ക് കൂവപ്പള്ളിക്ക് ചുറ്റുമായി 'കൂവപ്പള്ളി കുരിശുമല' ഉൾപ്പെടെയുള്ള പ്രദേശത്ത് നൂറുകണക്കിന് ഏക്കർ റബ്ബർ തോട്ടങ്ങളുണ്ട്.

## ഭൂമിശാസ്ത്രം
കൂവപ്പള്ളി ഗ്രാമത്തിന്റെ ആകെ വിസ്തീർണ്ണം 30.47 ചതരുശ്ര കിലോമീറ്റർ ആണ്.

## ജനസംഖ്യ
2011 ലെ കനേഷുമാരി പ്രകാരമുള്ള കൂവപ്പള്ളി ഗ്രാമത്തിലെ ജനസംഖ്യ 3197 പുരുഷന്മാരും 3250 സ്ത്രീകളും ഉൾപ്പെടെ 6,447 ആയിരുന്നു. 0-6 വയസ്സിനിടയിലുള്ള കുട്ടികളുടെ ജനസംഖ്യ 481 ആണ്, ഇത് മൊത്തം ജനസംഖ്യയുടെ 7.46% ആണ്.

## പള്ളികൾ

* കൂവപ്പള്ളി സെന്റ് ജോസഫ് പള്ളി
* സെന്റ് ജോസഫ്സ് സിഎംഎസ് ആംഗ്ലിക്കൻ ചർച്ച്, പള്ളിപ്പടി, കൂവപ്പള്ളി
* ഫാത്തിമ മാതാ പള്ളി, കാരികുളം

## പൊതുസ്ഥാപനങ്ങൾ
# ഗവൺമെന്റ് ടെക്നിക്കൽ സ്ക്കൂൾ 
# അമൽജ്യോതി എഞ്ചിനീയറിംഗ് കോളേജ്
വില്ലേജ് ഓഫീസ്
ബാങ്കുകൾ
പോസ്‌റ്റോഫീസ്
LP, UP സ്കൂൾ 
# സബ് റജിസ്ട്രാർ ആപ്പീസ്

വർഗ്ഗം:കോട്ടയം ജില്ലയിലെ ഗ്രാമങ്ങൾ
അംലോഡിപിൻ

**അംലോഡിപിൻ** ദീർഘനേരം പ്രവർത്തിക്കുന്നതും ഡൈഹൈഡ്രോപൈറിഡിൻ വിഭാഗത്തിൽ പെട്ടതുമായ ഒരു കാൽസ്യം ചാനൽ ബ്ലോക്കർ മരുന്നാണ്. ഇത് രക്തസമ്മർദ്ദം കുറയ്ക്കാനും  ഹൃദയ ധമനികളുടെ അസുഖങ്ങൾ ചികിത്സിക്കാനും ആഞ്ചൈന എന്ന വിഭാഗത്തിൽ പെട്ട നെഞ്ചുവേദന ചികിത്സിക്കാനും ഉപയോഗിക്കുന്നു.   ധമനികളിലെ മൃദു പേശികളെ അയയ്ക്കുന്നതിലൂടെയാണ് അംലോഡിപിൻ രക്തസമ്മർദ്ദം കുറയ്ക്കുന്നത്. ആഞ്ചൈനയുള്ളവരിൽ അംലോഡിപിൻ ഹൃദയപേശികളിലേയ്ക്കുള്ള രക്തയോട്ടം വർദ്ധിപ്പിക്കുന്നു.  വായിലൂടെയാണ് മരുന്ന് സ്വീകരിക്കേണ്ടത്. ഒരു ദിവസമെങ്കിലും മരുന്നിന്റെ ഫലം ലഭിക്കുന്നു.

## അവലംബം

## പുറത്തേയ്ക്കുള്ള കണ്ണികൾ
* **[http://emc.medicines.org.uk/emc/assets/c/html/displaydoc.asp?documentid=1466 Istin - Summary of Product Characteristics]  from the electronic Medicines Compendium
* [http://druginfo.nlm.nih.gov/drugportal/dpdirect.jsp?name=Amlodipine U.S. National Library of Medicine: Drug Information Portal - Amlodipine]**

വർഗ്ഗം:അമീനുകൾ
വർഗ്ഗം:അവശ്യ മരുന്നുകൾ
വർഗ്ഗം:ഈതൈൽ എസ്റ്ററുകൾ
ക്രൈസ്തവർക്കെതിരായ അതിക്രമങ്ങൾ ഇന്ത്യയിൽ

മതപരമായ കാരണങ്ങളാൽ ഇന്ത്യയിൽ **[[Christian|ക്രിസ്ത്യാനികൾക്കെതിരായ]] അതിക്രമങ്ങൾ** നടക്കാറുണ്ട്. രാഷ്ട്രീയ ലക്ഷ്യങ്ങൾ നേടുവാനായുള്ള തന്ത്രമാണിതെന്ന് മനുഷ്യാവകാശസംഘടനകൾ നിരീക്ഷിച്ചിട്ടുണ്ട്. 1999 സെപ്റ്റംബറിൽ ഹ്യൂമൻ റൈറ്റ്സ് വാച്ച് പ്രസിദ്ധീകരിച്ച റിപ്പോർട്ടനുസരിച്ച് 1998 മാർച്ചിൽ ഹിന്ദു ദേശീയവാദ നിലപാടെടുക്കുന്ന കക്ഷിയായ ഭാരതീയ ജനതാ പാർട്ടി (ബി.ജെ.പി.) അധികാരത്തിലെത്തിയശേഷം ഇത്തരം അതിക്രമങ്ങൾ വർദ്ധിച്ചിരുന്നു.

## അവലംബം
2005-ലെ ഇന്തോനേഷ്യൻ ക്രൈസ്തവ പെൺകുട്ടികളുടെ ശിരച്ഛേദം

2005 ഒക്റ്റോബർ 30-ന്, തെരേസിയ മൊറാ‌ൻഗ്കെ (15), അ‌ൽഫിറ്റ പോലിവോ (17), യാർനി സാംബുവേ (17) എന്നീ ക്രിസ്ത്യൻ പെൺകുട്ടികളെ ഇന്തോനേഷ്യയിലെസുലാവേസി ദ്വീപിലെ പോസോ പ്രവിശ്യയിൽ വച്ച് ഇസ്ലാമിക തീവ്രവാദികൾ ശിരച്ഛേദം ചെയ്ത് കൊല്ലുകയുണ്ടായി. ഈ പ്രവിശ്യയിൽ 2001 മുതൽ വർഗ്ഗീയ അക്രമങ്ങൾ നടന്നുവരുന്നുണ്ടായിരുന്നു. ഫിലിപ്പീൻസ് സന്ദർശിച്ചശേഷമാണ് അക്രമികൾ ഈ സംഭവം ആസൂത്രണം ചെയ്തത്. 2006-ൽ മൂന്ന് പുരുഷന്മാരെ ഇതു സംബന്ധിച്ച് അറസ്റ്റ് ചെയ്യുകയുണ്ടായി. 2007-ൽ ഇവരെ കുറ്റക്കാരായി വിധിക്കുകയും ഒരാൾക്ക് 20 വർഷവും മറ്റു രണ്ടു പേർക്ക് 14 വർഷവും വീതം തടവുശിക്ഷ നൽകുകയുമുണ്ടായി.

## അവലംബം

## പുറത്തേയ്ക്കുള്ള കണ്ണികൾ
* BBC News: Three Indonesian girls beheaded
* Indonesia Matters: Poso Beheadings Trial
* BBC News: Alert after Indonesia beheadings

വർഗ്ഗം:2005
വർഗ്ഗം:കുറ്റകൃത്യങ്ങളുടെ ഇരകൾ